open-index/open-wikipedia-markdown huggingface dataset:
សាំស៊ុង

**ក្រុមហ៊ុនសាំស៊ុងគ្រុប ឬ សាមសុ៊ងគ្រុប** (ភាសាអង់គ្លេស: Samsung Group; ភាសាកូរ៉េ: 삼성) គឺជាក្រុមហ៊ុនផលិតកម្មពហុជាតិរបស់កូរ៉េខាងត្បូង ដែលមានទីស្នាក់ការកណ្តាលនៅទីក្រុងសេអ៊ូល ប្រទេសកូរ៉េខាងត្បូង។ ភាគច្រើននៃពួកគេរួបរួមគ្នាក្រោមម៉ាកសាំស៊ុង និងជាក្រុមហ៊ុនឆែប៊ុល (Chaebol) ដ៏ធំបំផុតរបស់កូរ៉េខាងត្បូង (ក្រុមហ៊ុនអាជីវកម្ម)។ គិតត្រឹមឆ្នាំ២០២០ ក្រុមហ៊ុននេះមានតម្លៃយីហោពិភពលោកខ្ពស់បំផុតទីប្រាំបី។ ក្រុមហ៊ុននេះត្រូវបានបង្កើតឡើងក្នុងឆ្នាំ១៩៣៨ ដោយ លី ប្យុ៉ងឆុល។ ក្រុមហ៊ុននេះមានអាជីវកម្មជាច្រើន រួមទាំងអេឡិចត្រូនិក ការសាងសង់នាវា សំណង់ និងច្រើនទៀត។ ទោះជាយ៉ាងណាក៏ដោយវាត្រូវបានគេស្គាល់ថាល្អបំផុតសម្រាប់វត្តមានរបស់វានៅក្នុងឧស្សាហកម្មអេឡិចត្រូនិក។ សាំំស៊ុងអេឡិចត្រូនិច (Samsung Electronics) ដែលជាក្រុមហ៊ុនបុត្រសម្ព័ន្ធរបស់ក្រុមហ៊ុនសាំស៊ុងគ្រុប គឺជាក្រុមហ៊ុនបច្ចេកវិទ្យាដ៏ធំបំផុតមួយរបស់ពិភពលោក និងជាអ្នកលេងដ៏សំខាន់នៅក្នុងទីផ្សារស្មាតហ្វូនពិភពលោក។ ពួកគេផលិតគ្រឿងអេឡិចត្រូនិចជាច្រើនប្រភេទ រួមមាន ស្មាតហ្វូន ថេប្លេត ទូរទស្សន៍ គ្រឿងប្រើប្រាស់ក្នុងផ្ទះ និងគ្រឿងកុំព្យូទ័រ។
រូបភាពតូច|និមិត្តសញ្ញារបស់សាំស៊ុង
រូបភាពតូច|ទីស្នាក់ការក្រុមហ៊ុនសាំស៊ុងនៅទីក្រុងសេអ៊ូល
ស្មាតហ្វូនសាំស៊ុង ដូចជាស៊េរីកាឡាក់ស៊ី (Galaxy) ត្រូវបានគេស្គាល់ថាសម្រាប់មុខងារច្នៃប្រឌិត អេក្រង់ដែលមានគុណភាពខ្ពស់ និងដំណើរការខ្លាំង។ ពួកគេដំណើរការលើប្រព័ន្ធប្រតិបត្តិការអេដ្រយ (Android) និងមានប្រជាប្រិយភាពទូទាំងពិភពលោក។  ស៊េរីកាឡាក់ស៊ីណត (Galaxy Note) របស់សាំស៊ុង ត្រូវបានចាត់ទុកថាល្អសម្រាប់អេក្រង់ធំ និងមុខងារស្ទីលឡូសរបស់វា។ ក្រៅពីទូរស័ព្ទ សាំស៊ុងក៏ផលិតគ្រឿងអេឡិចត្រូនិកប្រើប្រាស់ជាច្រើនប្រភេទ​ទៀត រួម​មាន ទូរទស្សន៍ ទូទឹកកក ម៉ាស៊ីនបោកគក់ ម៉ាស៊ីនត្រជាក់ និង​របស់​ច្រើន​ទៀត។ ពួកគេក៏ផលិតឧបករណ៍អេឡិចត្រូនិក បន្ទះឈីបអង្គចងចាំ បន្ទះបង្ហាញ និងសមាសធាតុផ្សេងទៀតដែលត្រូវបានគេប្រើយ៉ាងទូលំទូលាយនៅក្នុងឧបករណ៍អេឡិចត្រូនិកផ្សេងៗ។ សាំស៊ុងមានវត្តមានខ្លាំងនៅក្នុងទីផ្សារពិភពលោក ហើយប្រកួតប្រជែងជាមួយក្រុមហ៊ុនបច្ចេកវិទ្យាធំៗផ្សេងទៀតដូចជា អ៊ែផល (Apple), ហ៊ោវៃ (Huawei) និង ស៊ីប៉ៅមី (Xiaomi)។ ក្រុមហ៊ុនវិនិយោគយ៉ាងច្រើនក្នុងការស្រាវជ្រាវ និងការអភិវឌ្ឍន៍ ដើម្បីរក្សាបាននូវភាពជឿនលឿនខាងបច្ចេកវិទ្យា និងរក្សាបាននូវការប្រកួតប្រជែងរបស់ខ្លួន។

## ឯកសារយោង
ពោត

**ពោត** គឺជាដំណាំពួកមួយរាប់បញ្ចូលក្នុងធញ្ញជាតិ ជាដំណាំមានប្រយោជន៍ដ៏សំខាន់សំរាប់មនុស្សនិងសត្វ ។ ពោត​បាន​ក្លាយទៅ​ជា​អាហារ​ចម្បង​នៅ​ក្នុង​ផ្នែក​ជា​ច្រើន​នៃ​ដំណាំអាហាររបស់ពិភពលោក ដោយ​ការ​ផលិត​ពោត​សរុប​លើស​ពី​ស្រូវ​សាលី ឬ​អង្ករ។ បន្ថែមពីលើការទទួលទានដោយផ្ទាល់ដោយមនុស្ស ពោតក៏ត្រូវបានប្រើប្រាស់សម្រាប់ជាចំណីសត្វ និងផលិតផលពោតផ្សេងទៀត ដូចជាម្សៅពោត បង្អែម និងទឹកស៊ីរ៉ូពោតផងដែរ។ ពោតធំៗចំនួនប្រាំគឺ ពោតស, ពោតក្រហម, ពោតល័ខ, ពោតខ្សាយ, ពោតដំណើប ។ ពាក្យ ពោត ត្រូវបានគេពេញនិយមហៅនៅកម្ពុជាពីព្រោះវាសំដៅទៅលើគ្រាប់ធញ្ញជាតិ។ នៅក្នុងប្រទេសកម្ពុជាមានតំំំបន់មួយចំនួនត្រូវបានដាំដុះដំណាំំំំពោតដូចជា នៅខេត្តកំពង់ចាម ខេត្តក្រចេះជាដើម ។ ដំណាំពោតជាដំណាំបន្ទាប់បន្សំដ៏ចម្បងមួយក្នុងការបរិភោគ លក់ទៅឲ្យទីផ្សារ និង ក្រុមហ៊ុនឧស្សាហកម្មចំនួន ដើម្បីទ្រទ្រង់សេដ្ឋកិច្ចជាតិហើយកាន់តែរីកចម្រើននៅក្នុងស្រុក។
រូបភាពតូច|រូបភាពទិដ្ឋភាពនៃពោត
រូបភាពតូច|ទិដ្ឋភាពនៃដំណាំចម្ការពោត
ពោតត្រូវបានដាំដុះយ៉ាងទូលំទូលាយនៅទូទាំងពិភពលោក ហើយបរិមាណពោតកាន់តែច្រើនត្រូវបានផលិតជារៀងរាល់ឆ្នាំជាងគ្រាប់ធញ្ញជាតិដទៃទៀត។  នៅឆ្នាំ២០២១ ផលិតកម្មពិភពលោកសរុបមានចំនួន ១.២ពាន់លានតោន។  ពោតគឺជាដំណាំធញ្ញជាតិដែលត្រូវបានដាំដុះយ៉ាងទូលំទូលាយបំផុតនៅទូទាំងទ្វីបអាមេរិក ជាមួយនឹងចំនួន ៣៨៤លានតោនដែលត្រូវបានដាំដុះនៅក្នុងសហរដ្ឋអាមេរិកតែម្នាក់ឯងក្នុងឆ្នាំ២០២១។ 

## ឯកសារយោង
ល្ង

**ល្ង** គឺដំណាំមួយប្រភេទដើមរាងតូចហើយស្រួយនៅពេលដែលគេគោះយកគ្រាប់ក្នុងការយកបរិភោគនិងលក់ ផ្លែល្ងដុះបែកខ្នែងជាមែកជាច្រើនចេញផ្កាព័ណ៌សក៏មាន ព័ណ៌ស្វាយក៏មានខ្លះ, ផ្លែស្កះ, គ្រាប់ល្អិត សំបកខាងក្រៅខ្មៅ សាច់ខាងក្នុងស សម្រាប់លីងប្រើការជាម្ហូបក្រៀម ឬប្រើការធ្វើនំក្រៀម ឬក៏ស្លយកប្រេង ។ ផ្លែល្ងមានលក្ខណៈធម្មជាតិទូលំទូលាយនៅក្នុងតំបន់ត្រូពិចជុំវិញពិភពលោក ហើយត្រូវបានដាំដុះបណ្ដុះបណ្តាលដោយគ្រាប់ពូជដែលចេញដុះជាផ្លែ។ ផលិតកម្មពិភពលោកក្នុងឆ្នាំ២០១៨ មានចំនួន ៦លានតោន ដោយប្រទេសស៊ូដង់ មីយ៉ាន់ម៉ា និងឥណ្ឌា ជាអ្នកផលិតធំជាងគេ។ 
រូបភាពតូច|ទិដ្ឋភាពទូទៅនៃដើមល្ង
គ្រាប់ល្ង គឺជាដំណាំគ្រាប់ប្រេងដ៏ចំណាស់បំផុតមួយ ដែលត្រូវបានគេស្គាល់ដាំដុះយ៉ាងល្អកាលពីជាង៣ពាន់ឆ្នាំមុន។  ល្ងមានសារធាតុប្រេងខ្ពស់បំផុតនៃគ្រាប់នីមួយៗ។  ជាមួយនឹងរសជាតិដ៏សម្បូរបែប គ្រាប់ល្ងគឺជាគ្រឿងផ្សំទូទៅនៅក្នុងមុខម្ហូបជុំវិញពិភពលោក។ នៅក្នុងប្រទេសកម្ពុជាក៏ជាប្រទេសផលិតដំណាំល្ង លក់ចេញទៅក្រៅស្រុកនិងបម្រើទីផ្សារក្នុងស្រុកដ៏សំខាន់ផងដែរ។ 

## ឯកសារយោង
អូបប៉ូ

**អូបប៉ូ ឬ OPPO** គឺ​ជា​អ្នក​ផលិត​គ្រឿង​អេឡិច​ត្រូនិក​ប្រើ​ប្រាស់​របស់​ប្រទេស​ចិន​ដែល​មាន​ទីស្នាក់ការ​នៅ​ក្នុងដុងក្វាន ខេត្តក្វានតុង។ ខ្សែផលិតផលសំខាន់ៗរបស់វារួមមាន ទូរស័ព្ទ (ស្មាតហ្វូន) ឧបករណ៍ឆ្លាតវៃ ឧបករណ៍អូឌីយ៉ូ ធនាគារថាមពល និងផលិតផលអេឡិចត្រូនិកផ្សេងទៀត។ ឈ្មោះម៉ាកអូបប៉ូ "Oppo" ត្រូវបានចុះបញ្ជីនៅក្នុងប្រទេសចិនក្នុងឆ្នាំ២០០១ ហើយបានបើកដំណើរការនៅឆ្នាំ២០០៤។ ចាប់តាំងពីពេលនោះមកក្រុមហ៊ុនបានពង្រីកដល់ ៥០ប្រទេស។ 
រូបភាពតូច|ស្លាកសញ្ញានិមិត្តសញ្ញាអូបប៉ូ
រូបភាពតូច|ស៊េរី OPPO Find X3
នៅខែមិថុនា ឆ្នាំ២០១៦ អូបប៉ូបានក្លាយជាក្រុមហ៊ុនផលិតទូរសព្ទ(ស្មាតហ្វូន)ធំជាងគេនៅក្នុងប្រទេសចិន លក់ទូរស័ព្ទរបស់ខ្លួននៅតាមហាងលក់រាយជាង ២០០ ០០០។ អូបប៉ូ (OPPO) គឺជាម៉ាកយីហោទូរសព្ទ(ស្មាតហ្វូន)កំពូលនៅក្នុងប្រទេសចិនក្នុងឆ្នាំ២០១៩ ហើយជាប់ចំណាត់ថ្នាក់លេខ ៥ ក្នុងចំណែកទីផ្សារទូទាំងពិភពលោក។  

## ប្រវត្តិ 
ឈ្មោះយីហោ "Oppo" ត្រូវបានចុះបញ្ជីនៅក្នុងប្រទេសចិនក្នុងឆ្នាំ 2001។ វាត្រូវបានដាក់ឱ្យដំណើរការនៅឆ្នាំ 2004 ដោយលោក Tony Chen នៅទីក្រុង Dongguan ប្រទេសចិន។ នៅឆ្នាំ 2005 Oppo បានណែនាំឧបករណ៍ដំបូងរបស់ពួកគេទៅកាន់អន្តរជាតិ។ ឧបករណ៍ដំបូងគឺម៉ាស៊ីនចាក់ MP3 Oppo X3។

នៅក្នុងខែមិថុនា ឆ្នាំ២០១៦ ក្រុមហ៊ុន Oppo បានក្លាយជាក្រុមហ៊ុនផលិតស្មាតហ្វូនធំជាងគេនៅក្នុងប្រទេសចិន។ ក្រុមហ៊ុន Oppo លក់ទូរស័ព្ទរបស់ខ្លួននៅតាមហាងលក់រាយជាង ២០០,០០០ កន្លែង។

នៅឆ្នាំ ២០១៨ ក្រុមហ៊ុន Oppo Digital បានប្រកាសថាពួកគេនឹងបញ្ឈប់អាជីវកម្មម៉ាស៊ីនចាក់ឌីសរបស់ពួកគេនៅក្នុងទីផ្សារសំខាន់ៗ ហើយផ្តោតលើឧបករណ៍ចល័តវិញ។

នៅឆ្នាំ ២០១៩ ក្រុមហ៊ុន Oppo ជាប់ចំណាត់ថ្នាក់លេខ ៥ ក្នុងចំណែកទីផ្សារស្មាតហ្វូនទូទាំងពិភពលោក។

នៅឆ្នាំ 2024 Oppo បានជាប់ចំណាត់ថ្នាក់លេខបួននៅក្នុងចំណែកទីផ្សារស្មាតហ្វូនទូទាំងពិភពលោក។ វាមាន 8.8% នៃចំណែកទីផ្សារសរុប។ Oppo ជាប់ចំណាត់ថ្នាក់ទីប្រាំមួយទូទាំងពិភពលោកសម្រាប់ប៉ាតង់ដែលត្រូវបានផ្តល់សិទ្ធិ។ ចំនួនសរុបមានចំនួន 54,000 ក្នុងឆ្នាំ 2024។

## ផលិតផល 
* ស្មាតហ្វូន
* កាសស្តាប់ត្រចៀក និងឧបករណ៍បំពងសម្លេង
* នាឡិកាឆ្លាតវៃ

## ឯកសារយោង
ស្ថានីយ៍រថភ្លើងព្រំដែនបានដ្លងលឹក

**ស្ថានីយ៍រថភ្លើងព្រំដែនបានដ្លងលឹក** (ភាសាថៃ:สถานีรถไฟด่านพรมแดนบ้านคลองลึก , ភាសាអង់គ្លេស: Ban Klong Luk Border railway station) គឺជាស្ថានីយ៍រថភ្លើងមួយនៅក្នុងប្រទេសថៃ និងជាចំណតចុងក្រោយនៃខ្សែបន្ទាត់សំខាន់អារញ្ញប្រាថេតនៃខ្សែបូព៌ា ដែលមានទីតាំងនៅក្នុងប្រទេសថៃ មុនពេលចូលដល់ប្រទេសកម្ពុជា។ មានទីតាំងនៅឃុំអារញ្ញ ស្រុកអារញ្ញប្រាថេត ខេត្តស្រះកែវ ជាប់ព្រំដែនថៃនិងកម្ពុជា។ ស្ថានីយ៍រថភ្លើងព្រំដែននេះ ត្រូវបានចាត់ថ្នាក់ជាស្ថានីយ៍រថភ្លើងលំដាប់ទីបី ដែលមានចម្ងាយ ២៦០.២៣គីឡូម៉ែត្រ (១៦១ម៉ាយ) ពី ហួឡាំពោង ឬ ហួលាំំំំពោង (ស្ថានីយ៍រថភ្លើងបាងកក) ហើយមានទីតាំងនៅភាគខាងត្បូងនៃផ្សាររោងក្លឿ ដែលជាទីផ្សារលក់សំលៀកបំពាក់ជជុះ និងលក់ដុំធំបំផុតនៅភាគខាងកើតប្រទេសថៃ។ 
រូបភាពតូច|ទិដ្ឋភាពនៃស្ថានីយរថភ្លើង
ស្ថានីយ៍នេះមានប្រវត្តិជាង៤០ឆ្នាំ អគារនេះត្រូវបានសាងសង់រួចរាល់ជាយូរណាស់មកហើយ ប៉ុន្តែនៅតែមិនប្រើប្រាស់។ ក្នុងរយៈពេលប៉ុន្មានឆ្នាំចុងក្រោយនេះ ផ្លូវដែករដ្ឋនៃប្រទេសថៃ (SRT) បានជួសជុល និងជួសជុលផ្លូវដែកពីស្ថានីយ៍រថភ្លើងអារញ្ញប្រាថេត ដែលមានចំងាយ ៦ គីឡូម៉ែត្រ (៣ម៉ាយ) ឆ្ងាយ។  ពិធីបើកជាផ្លូវការបានធ្វើឡើងនៅថ្ងៃទី២២ ខែមេសា ឆ្នាំ២០១៩ ហើយសេវាកម្មផ្លូវដែកដំបូងត្រូវបានដំណើរការនៅថ្ងៃទី១ ខែកក្កដា ឆ្នាំ២០១៩  សេវាកម្មនៅស្ថានីយ៍ត្រូវបានផ្អាកជាបណ្តោះអាសន្ននៅចន្លោះឆ្នាំ២០២០ និង២០២១ ដោយសារតែជំងឺរាតត្បាតកូវីតដប់ប្រាំបួន ដោយរថភ្លើងពីទីក្រុងបាងកកត្រូវបានបញ្ចប់នៅអារញ្ញប្រាថេត ។ សេវាកម្មឆ្លងដែននៅតែត្រូវបានផ្អាក។ 

## ឯកសារយោង 
ចំណាត់ថ្នាក់ក្រុម:ផ្លូវដែក
ត្រសក់

រូបភាពតូច|ទិដ្ឋភាពព័ណនាត្រសក់
**ត្រសក់ ឬ តាសក់** គឺជាឈ្មោះវល្លិដំណាំមានផ្លែជាអាហារសំរាប់មនុស្សនិងសត្វ ត្រសក់មានច្រើនប្រភេទគឺ តាសក់ស្រូវ, តាសក់ផ្អរ។ ត្រសក់គឺជាវល្លិដែលដុះចាក់ឬសនៅក្នុងដី ហើយដុះឡើងជាទ្រនុង ឬ រុំជុំវិញជំនួយដោយសរសៃពួរពណ៌ស្តើងស្ថិតព័ទ្ធជុំវិញជារាងវង់។ រុក្ខជាតិនេះក៏អាចចាក់ឬសនៅក្នុងមជ្ឈដ្ឋានដែលដីមានជីវជាតិល្អធំទូលាយ ដែលវានឹងលាតសន្ធឹងតាមផ្ទៃដី ឬ ទ្រើង(ឫស្សី) ជំនួសឱ្យរចនាសម្ព័ន្ធទ្រទ្រង់របស់ត្រសក់។  
រូបភាពតូច|រូបភាពផ្លែត្រសក់
ផ្លែឈើ នៃពូជត្រសក់ធម្មតាគឺមានរាងជាស៊ីឡាំង ប៉ុន្តែត្រូវបានពន្លូតដោយចុងស្តើង ហើយអាចមានទំហំធំរហូតដល់ ៦២ សង់ទីម៉ែត្រ (២៤អ៊ីញ) និង ១០សង់ទីម៉ែត្រ (៤ អ៊ិន្ឈ៍) នៅក្នុងអង្កត់ផ្ចិតវា។ ផ្លែត្រសក់មានទឹក៩៥%ជាដំណាំហូបដ៏សំខាន់សំរាប់មនុស្សក្នុងការរស់នៅ។ 

## ឯកសារយោង
វីវ៉ូ

**បច្ចេកវិទ្យាទំនាក់ទំនងវីវ៉ូខូអិលធីឌី** (ភាសាអង់គ្លេស : Vivo Communication Technology Co. Ltd.) គឺជាក្រុមហ៊ុនបច្ចេកវិទ្យាពហុជាតិសាសន៍របស់ចិន ដែលមានទីស្នាក់ការនៅទីក្រុងដុងក្វាន នៅខេត្តក្វាងតុង ដែលរចនានិងអភិវឌ្ឍស្មាតហ្វូន គ្រឿងបន្លាស់ស្មាតហ្វូន កម្មវិធីនិងសេវាកម្មអនឡាញ។ ក្រុមហ៊ុនបង្កើតកម្មវិធីសម្រាប់ទូរស័ព្ទរបស់ខ្លួន ចែកចាយតាមរយៈវី-អេបស្ដ្រល (V-Appstore) របស់ខ្លួន ដោយអ៊ីម៉េណាជឺរ (iManager) រួមបញ្ចូលនៅក្នុងកម្មសិទ្ធិរបស់ពួកគេ ប្រព័ន្ធប្រតិបត្តិការអេនដ្រយ (Android) ដែលមានមូលដ្ឋានលើ Origin OS នៅចិនដីគោក និង Funtouch OS នៅកន្លែងផ្សេងទៀតដែលមានបុគ្គលិក ១មុឺននាក់ ចាប់តាំងពីបង្កើតឡើងក្នុងឆ្នាំំំំ២០០៩ វីវ៉ូបានពង្រីកទីផ្សារពិភពលោករបស់ខ្លួន ដោយបម្រើអ្នកប្រើប្រាស់ជាង ៤០០លាននាក់ជាមួយនឹងផលិតផល និងសេវាកម្មទូរស័ព្ទរបស់ខ្លួនទៅកាន់ជាង ៦០ប្រទេស និងតំបន់។រូបភាពតូច|និមិត្តសញ្ញាផ្លាកនៃវីវ៉ូ
រូបភាពតូច|ប្រភេទទូរសព្ទ Vivo X50 Pro 

## ឯកសារយោង
តែ

**តែ** (ភាសាចិន: 茶 អានថា:ឆា) គឺជាឈ្មោះឈើពួកមួយ ស្លឹកស្ងួតក្រៀមសម្រាប់ឆុងទឹកក្ដៅផឹក។ តែគឺជាភេសជ្ជៈដែលមានក្លិនក្រអូបដែលរៀបចំដោយចាក់ទឹកក្តៅ ឬស្ងោរលើស្លឹកស្រស់ ដែលជារុក្ខជាតិបៃតងដែលមានដើមកំណើតនៅអាស៊ីបូព៌ា ដែលប្រហែលជាមានដើមកំណើតនៅតំបន់ព្រំដែនភាគនិរតីនៃប្រទេសចិន និងភាគខាងជើងប្រទេសមីយ៉ាន់ម៉ា។ តែគឺជាភេសជ្ជៈដែលគេប្រើប្រាស់យ៉ាងទូលំទូលាយបំផុតនៅក្នុងពិភពលោក មានប្រភេទផ្សេងគ្នាជាច្រើននៃតែ  ខ្លះមានរសជាតិត្រជាក់ផ្អែមចត់ ។ 
រូបភាពតូច|តែបៃតងឡុងជីង
ប្រវត្តិដ៏គួរឱ្យជឿជាក់ដំបូងនៃការផឹកតែមានតាំងពីសតវត្សទី ៣នៃគ.ស. នៅក្នុងអត្ថបទវេជ្ជសាស្ត្រដែលសរសេរដោយគ្រូពេទ្យចិន ហ្វា ធៀវ (Hua Tuo) ដែលត្រូវបានពេញនិយមជាភេសជ្ជៈកម្សាន្តក្នុងកំឡុងរាជវង្សថាំងរបស់ចិន ហើយការផឹកតែបានរីករាលដាលជាបន្តបន្ទាប់ទៅកាន់ប្រទេសអាស៊ីបូព៌ាផ្សេងទៀតរហូតដល់ពួកនៅអឺរ៉ុបថែមទៀត។  

## សូមមើលផងដែរ 
• ស្ករត្នោត 

• ទឹក 

• កាហ្វេ

## ឯកសារយោង
កៅស៊ូ

**ស៊ូៗ** គឺជាឈ្មោះឈើមួយប្រភេទមានជ័រស្អិតយឺត សម្រាប់ធ្វើសម្ភារៈបានច្រើនយ៉ាង ដំណាំកៅស៊ូ គឺជាដំណាំប្រភេទឧស្សាហកម្មមួយដ៏ធំ ដែលបានផ្ដល់អត្ថប្រយោជន៍ជាច្រើនមិនថាក្នុងវិស័យកសិកម្ម និងវិស័យឧស្សាហកម្ម ក៏ជាវត្ថុធាតុដើមជាដើម។ កៅស៊ូជាវត្ថុធាតុផក់លីមឺរ (polymer) ដែលមានទាំងកម្លាំងមេកានិចខ្ពស់ និងសមត្ថភាពបត់បែនខ្ពស់។ កៅស៊ូត្រូវបានផ្លាស់ប្តូរតិចតួចនៅពេលដែលប៉ះពាល់នឹងកំដៅឬត្រជាក់ អ៊ីសូឡង់កំដៅ អ៊ីសូឡង់អគ្គិសនី មិនរលាយក្នុងទឹក ប៉ុន្តែរលាយក្នុងសារធាតុរំលាយសរីរាង្គមួយចំនួនផ្សេងទៀត។  កៅស៊ូអាចប្រើសម្រាប់ធ្វើ សំបកកង់ បាល់ទាត់ បាល់ទះ ជាដើម។ 
រូបភាពតូច|ការប្រមូលផលជ័រពីដើមកៅស៊ូនៅប្រទេសកាមេរូន
កៅស៊ូគឺជាដំណាំទី២ បន្ទាប់ពីស្រូវនិងជាដំណាំឧស្សាហកម្មសំខាន់ជាងគេនៅក្នុងប្រទេសកម្ពុជា។ ដំណាំប្រភេទនេះត្រូវបាននាំចូលក្នុងប្រទេសកម្ពុជាដោយក្រុមហ៊ុនឯកជនបារាំងកាលពីទសវត្សរ៍ឆ្នាំ១៩១០ (ឬប្រហែលឆ្នាំ១៩២០) ដំណាំប្រភេទនេះភាគច្រើនគេដាំនៅលើតំបន់ដីក្រហមដូចជាខេត្តកំពង់ចាម ខេត្តក្រចេះ ខេត្តរតនគិរី និងខេត្តព្រះសីហនុផងដែរ។ ដំណាំកៅស៊ូជាដំណាំមួយដែលមានសារៈសំខាន់ខ្លាំងក្នុងសេដ្ឋកិច្ចជាតិជាប្រភពចំណូលថវិកាជាតិនិងប្រភពការងាររបស់ប្រជាជន។  

## សូមមើលផងដែរ 
• ល្ង 

• អង្ករ

## ឯកសារយោង
អេអូអេនហាណូយឡេនម៉ាកថោវឺ

**អេអូអេនហាណូយឡេនម៉ាកថៅវឺ ឬ អេអូអេនឡេនម៉ាក៧២** (ភាសាអង់គ្លេស: AON Hanoi Landmark Tower or AON Landmark 72 ) គឺជាគឺជាអគារខ្ពស់មួយដែលមានទីតាំងនៅទីក្រុងហាណូយរដ្ឋធានីនៃប្រទេសវៀតណាម។ អគារខ្ពស់ទំនើបប្រើចម្រុះនៅផ្លូវផាំហ្វុង ស្រុកណាមទឺលៀម។ អគារនេះមានអគារប្រើប្រាស់ចម្រុះ ៧២ជាន់ ដែលមានកម្ពស់ ៣៥០ម៉ែត្រ និងអគារភ្លោះសណ្ឋាគារកម្ពស់ ៤៨ ជាន់ចំនួនពីរ។ អគារមួយនេះមានទីតាំងនៅលើផ្ទៃដី៤៦ ០៥៤ម២ ហើយផ្ទៃជាន់សរុបគឺ ៦០៩ ៦៧៣ ម២ ដែលជាប់ចំណាត់ថ្នាក់ទី៥ ជាជាន់ធំបំផុតនៃអគារតែមួយនៅលើពិភពលោក។ អ្នកវិនិយោគ និងប្រតិបត្តិករនៃស្មុគ្រស្មាញគឺជាក្រុមហ៊ុនគៀងណាមអេនថឺព្រីស (Keangnam Enterprises, Ltd) ដែលមានមូលដ្ឋាននៅកូរ៉េខាងត្បូង។ ទុនវិនិយោគត្រូវបានប៉ាន់ស្មានថាមានចំនួន ១.០៥ពាន់លានដុល្លារ។   

## ឯកសារយោង
Idol (ចម្រៀង​​ បទយ៉ូអាសូប៊ី )

**«** **Idol »** (  アイドル - អាយដល) គឺជាបទមកពីប្រទេសជប៉ុនដ៏ល្បីល្បាញក្នុងសង្គម (J-pop) ច្រៀងដោយ យ៉ូអាសូប៊ី។ បទនេះត្រូវបានបោះផ្សាយចេញនៅថ្ងៃទី ១២ មេសា ២០២៣, តាមរយះ Sony Music Entertainment Japan។ បទមួយនេះជាចម្រៀងបើកឆាកតុក្កតា អានីមេ រឿង *Oshi no Ko*។ ​និពន្ធដោយ Ayase​​ ​និងផ្អែកលើរឿងខ្លី ៤៥៥១០ របស់ Aka Akasaka បទចម្រៀងនេះពណ៌នាពីតារាក្នុងឧស្សាហកម្មតារាជប៉ុនដែលមាន​ ២ អត្តសញ្ញាណ, ក៏ដូចជាទស្សនាវិស័យផ្សេងៗមានការគិតដូចគ្នាទៅលើតួអង្គ Ai Hoshino ពីអ្នកគាំទ្ររបស់នាង ក្រុម B-Komachi មិត្តរួមក្រុម និងខ្លួននាងផ្ទាល់។ វីដេអូ MV​ មានការគូរជារបៀបតុក្កតាស្តង់ដារជប៉ុន។  ដែលបទនេះទទួលបាន​ទៅដល់ ១០០ លាន ទស្សនាក្នងមួយខែ,​​  អ្វីអស្ចារ្យដែលជប៉ុនបានសម្រេច។ 

ពាណិជ្ជកម្ម "អាយដល" ទទួលបានជោគជ័យ;   បទនេះបានឈរនៅលើកំពូលតារាងទាំង Oricon Combined Singles Chart និង ផ្ទាំងតារាង ​Japan Hot 100 ដែលជាបទចម្រៀងទីពីរបន្ទាប់ពីបទចម្រៀងដំបូងរបស់ពួកគាត់ " យ៉ូរឺ នី កាកេរឺ  " ដែលជាបទចម្រៀងចុងក្រោយសម្រាប់រយៈពេល ១២ សប្តាហ៍ជាប់ៗគ្នា ដែលនេះជាបទចម្រៀងដែលជាប់ចំណាត់ថ្នាក់លេខ 1 យូរបំផុតទីពីរនៅក្នុងប្រវត្តិសាស្រ្តតារាង។ បទចម្រៀងនេះបានក្លាយជាបទចម្រៀងជប៉ុនដែលមានចំណាត់ថ្នាក់ខ្ពស់បំផុតនៅលើ *ផ្ទាំងតារាង* សកល 200 នៅលេខ 7 និងជាបទចម្រៀង J-pop ដំបូងគេដែលឈរនៅលើកំពូលតារាង Global Excl សហរដ្ឋអាមេរិក. ។ "អាយដល" បានបំបែកឯតទគ្គកម្មដែលឈានដល់ ១០០ និង ២០០ លានស្ទ្រីមក្នុងរយៈពេល ៥ និង ៩ សប្តាហ៍រៀងៗខ្លួន ហើយត្រូវបានបញ្ជាក់ជាមាសសម្រាប់ការទាញយកឌីជីថល និងផ្លាទីនសម្រាប់ការចាក់ផ្សាយដោយ សមាគមឧស្សាហកម្មថតសំឡេងនៃប្រទេសជប៉ុន​(RIAJ)។

* Oshi no Ko anime official website
* ៤*៥៥១០* on 
* 

ចំណាត់ថ្នាក់ក្រុម:Articles containing Japanese-language text
ចំណាត់ថ្នាក់ក្រុម:Billboard Japan hot 100 number-one singles
ចំណាត់ថ្នាក់ក្រុម:Yoasobi songs
ចំណាត់ថ្នាក់ក្រុម:Sony Music Entertainment Japan singles
ចំណាត់ថ្នាក់ក្រុម:Sons about fa
ចំណាត់ថ្នាក់ក្រុម:Songs about entertainers
ចំណាត់ថ្នាក់ក្រុម:Japanese-language songs
ចំណាត់ថ្នាក់ក្រុម:Billboard Global Excl. U.S. number-one singles
ចំណាត់ថ្នាក់ក្រុម:Anime songs
ចំណាត់ថ្នាក់ក្រុម:Animated series theme songs
ចំណាត់ថ្នាក់ក្រុម:2023 so
ចំណាត់ថ្នាក់ក្រុម:បទជប៉ុន
ចំណាត់ថ្នាក់ក្រុម:ភាសារជប៉ុន
ចំណាត់ថ្នាក់ក្រុម:ចម្រៀងជប៉ុន
ចំណាត់ថ្នាក់ក្រុម:2023 singles
ចំណាត់ថ្នាក់ក្រុម:CS1 Japanese-language sources
ចំណាត់ថ្នាក់ក្រុម:Pages using certification Table Entry with streaming-only footnote
ចំណាត់ថ្នាក់ក្រុម:Pages using certification Table Entry with sales footnote
ចំណាត់ថ្នាក់ក្រុម:Certification Table Entry usages for japan
ចំណាត់ថ្នាក់ក្រុម:Pages using certification table Entry with sales figures
ចំណាត់ថ្នាក់ក្រុម:Single chart called without artist
ចំណាត់ថ្នាក់ក្រុម:Single chart usages for Oricon2
ម៉ូតូ

**ម៉ូតូ** គឺជាគ្រឿងយន្ដដែលមានលក្ខណៈខុសពីកង់តែមានសភាពលក្ខណៈដូចកង់ដូចគ្នា ម៉ូតូជាយានជំនិះមានកង់ពីរ ឬកង់បី (អាស្រ័យលើការកែច្នៃ) ដែលមានការ​កាច់​ចង្កូត​ដោយ​របារ​ដៃ។ ការ​រចនា​ម៉ូតូ​មាន​ភាព​ខុស​គ្នា​យ៉ាង​ខ្លាំង​ដើម្បី​បំពេញ​គោល​បំណង​ផ្សេងៗ​គ្នា៖ ការធ្វើដំណើរ​ផ្លូវ​ឆ្ងាយ ការប្រណាំង និង​ការជិះ​ក្រៅផ្លូវ ការជិះកម្សាន្តជាដើម។ ការជិះម៉ូតូគឺការជិះដែលចូលរួមក្នុងសកម្មភាពសង្គមដែលដ៏ខ្លាំងមួយក្នុងការជួយសំរាលចរាចរណ៍នៅតាមដងវិថី។ នៅទូទាំងពិភពលោក ម៉ូតូត្រូវបានគេប្រៀបធៀបទៅនឹងរថយន្តជាមធ្យោបាយដឹកជញ្ជូន។ នៅឆ្នាំ២០២១ ម៉ូតូថ្មីប្រហែល ៥៨.៦លានគ្រឿងត្រូវបានលក់នៅជុំវិញពិភពលោក តិចជាងចំនួន ៦៦.៧លានគ្រឿងដែលបានលក់ក្នុងរយៈពេលដូចគ្នានេះ។ ម៉ូតូ ត្រូវបានបង្កើតឡើងនៅឆ្នាំ១៨៨៥ ដោយជនជាតិអាល្លឺម៉ង់។
រូបភាពតូច
នៅឆ្នាំ២០២២ អ្នកផលិតម៉ូតូកំពូលទាំងបួនតាមបរិមាណ និងប្រភេទគឺ ហុនដា, យ៉ាម៉ាហា (Yamaha), កាវ៉ាសាគី (Kawasaki) និង សូសូគី (Suzuki)។  នៅក្នុងប្រទេសកំពុងអភិវឌ្ឍន៍ ម៉ូតូត្រូវបានចាត់ទុកថាមានប្រយោជន៍ ដោយសារតម្លៃទាប និងសន្សំសំចៃប្រេងកាន់តែច្រើន។  ក្នុងចំណោមម៉ូតូទាំងអស់នៅលើពិភពលោក៥៨% ស្ថិតនៅក្នុងតំបន់អាស៊ីប៉ាស៊ីហ្វិក និងតំបន់អាស៊ីខាងត្បូង និងខាងកើត ដោយមិនរាប់បញ្ចូលប្រទេសជប៉ុនដែលផ្តោតលើរថយន្ត។ 

## ឯកសារយោង
ត្រាខេត្តក្រចេះ

**ត្រាខេត្តក្រចេះ** ឬ **និមិត្តសញ្ញាខេត្តក្រចេះ** គឺជាត្រាប្រចាំខេត្តក្រចេះដែលមានទទឹកស្មើនឹង២ ភាគ ៣ នៃបណ្តោយត្រូវយោងប្រកាសលេខ២០៤០ ប្រកាស.ចុះថ្ងៃទី០៧ ខែឧសភា ឆ្នាំ២០១៨ ស្តីពីការបង្កើត និងដាក់ឱ្យប្រើប្រាស់នូវនិមិត្តសញ្ញាខេត្តក្រចេះ ។ និមិត្តសញ្ញាខេត្តក្រចេះមានរាង ខ្នាត និងរូបភាពដែលត្រូវបានកំណត់ដូចខាងក្រោម៖ 

-ទម្រង់រួម៖ រាងត្របកឈូកតំណាងឱ្យអត្តសញ្ញាណជាតិ និងជាប្រទេសគោរពព្រះពុទ្ធសាសនា

- គ្រុឌ៖ តំណាងឱ្យសភាវៈល្អ គ្រប់គ្រងដែនដី ក្លាហាន ការពារធម្មជាតិ និងខ្យល់ 

- នាគ៖ តំណាងឱ្យសភាវៈល្អ ភាពត្រជាក់ត្រជុំ គ្រប់គ្រងព្រះគង្គា ព្រះភិរុណ និងព្រះអគ្គី 

- បល្ល័ង្គ៖ តំណាងឱ្យអរិយធម៌ជាតិ  តាមរចនាបថភ្នំដា ក្បាច់ត្របកឈូកអង្គរឆែក 

- ក្បាច់រចនា៖ តំណាងឱ្យវប្បធម៌ខ្មែរដ៏រុងរឿង

- ពណ៌មាស៖ តំណាងឱ្យភាពសំបូររុងរឿង (សុវណ្ណភូមិ) 

- ពណ៌ដីលែង៖ តំណាងឱ្យធាតុថ្មរឹងមាំ 
- ពណ៌បៃតង៖ តំណាងឱ្យការអភិវឌ្ឍ ។ 

## ឯកសារយោង
គណបក្សឆ្ពោះទៅមុខ

រូបភាពតូច|រូបសញ្ញាគណបក្សចលនាឆ្ពោះទៅមុខ ដែលជាគណបក្សនយោបាយនៅប្រទេសថៃ
**គណបក្សឆ្ពោះទៅមុខ** (ភាសាថៃ: พรรคก้าวไกล) ឬក៏អាចមានមានឈ្មោះទៀតថា **គណបក្សរួមអភិវឌ្ឍន៍ជាតិថៃ** (ភាសាថៃ: พรรคร่วมพัฒนาชาติไทย) ឬម្យ៉ាងទៀត **គណបក្សផឹងហ្លួង ឬ គណបក្សហ្វឹងហ្លួង** (ភាសាថៃ:พรรคผึ้งหลวง) គឺជាគណបក្សប្រជាធិបតេយ្យសង្គមនិយមឆ្វេងនិយម និងជា គណបក្សនយោបាយរីកចម្រើនក្នុងប្រទេសថៃ។ គណបក្សនេះគឺជាបក្សប្រឆាំងនឹងមានឥទ្ធិពលដែលនៅសល់របស់របបយោធាដែលគ្រប់គ្រងប្រទេសពីឆ្នាំ២០១៤ ដល់ឆ្នាំ២០១៩។ ប៉ុន្តែបន្ទាប់ពីការបោះឆ្នោតសកលឆ្នាំ២០១៩ របស់ប្រទេសថៃ បានត្រឡប់មកប្រើឈ្មោះដើមវិញ។ ហើយបានទទួលឈ្មោះបច្ចុប្បន្នរបស់ខ្លួននៅឆ្នាំ២០២០ បន្ទាប់ពីក្លាយជាអ្នកបន្តវេនតំណែងពិតប្រាកដនៃគណបក្សអនាគតទៅមុខដែលត្រូវបានរំលាយ។ គណបក្សនេះត្រូវបានបង្កើតឡើងជាផ្លូវការនៅថ្ងៃទី១ ខែឧសភា ឆ្នាំ២០១៤ ជាគណបក្សរួមអភិវឌ្ឍន៍ជាតិថៃ។   
[រូបភាពតូច|[ពិធា លិមចម្រើនរ័ត្ន ប្រធានគណបក្សឆ្ពោះទៅមុខកំំពុងថ្លែងសុន្ទរកថានៅទីលានសាមយ៉ានមិត្រថាវ]]  

## ឯកសារយោង
ហែម ហេង

**ហែម ហេង** ( កើតថ្ងៃទី៨ ខែវិច្ឆិកា ឆ្នាំ១៩៥១) គឺជាអ្នកការទូតកម្ពុជា ដែលជាឯកអគ្គរាជទូតកម្ពុជា ប្រចាំសហរដ្ឋអាមេរិក ពីឆ្នាំ ២០០៨ ដល់ ២០១៥។ មុន​ពេល​លោក​ចូល​កាន់​តំណែង លោកធ្លាប់​ធ្វើ​ជា​ទីប្រឹក្សារបស់ឯកឧត្ដម ហោ ណាំហុង រដ្ឋមន្ត្រី​ក្រសួង​ការ​បរទេស និង​ធ្លាប់​ធ្វើ​ការ​នៅក្រសួងការបរទេស ។ លោក​មាន​បទពិសោធន៍​ជាង​៣០​ឆ្នាំ​ក្នុង​កិច្ចការ​បរទេស។ 

## ជីវប្រវត្តិ 
[ធ្វេង|រូបភាពតូច|250x250ភីកសែល| ហែម ហេង បង្ហាញលិខិតសម្គាល់ខ្លួនដល់ប្រធានាធិបតីអាមេរិក [បារ៉ាក់ អូបាម៉ា នៅសេតវិមានក្នុងឆ្នាំ២០០៩។]]
ហែម ហេង កើតនៅថ្ងៃទី៨ ខែវិច្ឆិកា ឆ្នាំ១៩៥១ នៅខេត្តកំពង់ចាម។ ជាអ្នកការទូតដែលមានបទពិសោធន៍ជាង៣០ឆ្នាំក្នុងកិច្ចការបរទេស លោកបានសិក្សានៅសាលាកសិកម្មព្រែកលៀប ហើយបានបញ្ចប់ការសិក្សានៅឆ្នាំ១៩៧០។ អាជីពការទូតរបស់គាត់បានចាប់ផ្តើមនៅខែមិថុនា ឆ្នាំ១៩៧៩ បន្ទាប់ពីការផ្តួលរំលំរបបខ្មែរក្រហម នៅពេលដែលលោកបានចូលបម្រើការងារនៅក្រសួងការបរទេស និងសហប្រតិបត្តិការអន្តរជាតិ។ ពីឆ្នាំ១៩៨៣ ដល់ឆ្នាំ១៩៨៥ លោកបានធ្វើការជាប្រធានការិយាល័យនៅក្នុងនាយកដ្ឋានពិធីការរបស់ក្រសួង។ ក្រោយ​ពី​បំពេញ​កាតព្វកិច្ច​នេះ កិច្ចការ​បរទេស​ដំបូង​របស់​លោក​បាន​នាំ​លោក​ទៅ​ទីក្រុង​ហាណូយ ប្រទេស​វៀតណាម ដែល​លោក​បាន​បម្រើការ​ជា​លេខា​ទីពីរ​នៅ​ស្ថានទូត​កម្ពុជា។ 

លោកត្រូវបានតែងតាំងជាអនុប្រធាននាយកដ្ឋានសហប្រតិបត្តិការសេដ្ឋកិច្ចក្នុងឆ្នាំ១៩៩២ ហើយបានបម្រើការក្នុងតួនាទីនេះអស់រយៈពេល៤ឆ្នាំ។ ក្នុងអំឡុងពេលនេះ លោកបានចូលរៀននៅសាលាភូមិន្ទរដ្ឋបាលរាជធានីភ្នំពេញ ដោយទទួលបានវិញ្ញាបនបត្ររដ្ឋបាលសាធារណៈ (១៩៩៣)។ នៅឆ្នាំ ១៩៩៦ លោកត្រូវបានតែងតាំងជាអគ្គនាយករងនៃអគ្គនាយកដ្ឋានអាស៊ានសម្រាប់ក្រសួងការបរទេស។

នៅឆ្នាំ១៩៩៨ លោកត្រូវបានបញ្ជូនទៅកាន់ប្រទេសឥណ្ឌា ដោយបម្រើការជារដ្ឋមន្ត្រីទីប្រឹក្សានៅស្ថានទូតកម្ពុជា។ ពេលនៅទីក្រុងញូវដេលី គាត់បានចូលរៀននៅបណ្ឌិតសភាច្បាប់អន្តរជាតិ និងការទូតរបស់ប្រទេសឥណ្ឌា ដោយទទួលបានសញ្ញាប័ត្រនៅឆ្នាំ១៩៩៩ ផ្នែកច្បាប់អន្តរជាតិ អង្គការអន្តរជាតិ និងការទូត។ គាត់ក៏បានទទួលអនុបណ្ឌិតផ្នែកវិទ្យាសាស្ត្រនយោបាយពីសាកលវិទ្យាល័យដេលីក្នុងឆ្នាំ២០០១។ ពីឆ្នាំ២០០៤ ដល់ ២០០៦ លោកជានាយកផ្នែកព័ត៌មាន និងឯកសារសម្រាប់ក្រសួងការបរទេស ហើយស្របគ្នានោះ គឺជាទីប្រឹក្សាឧបនាយករដ្ឋមន្ត្រី រហូតដល់ខែតុលា ឆ្នាំ២០០៨ នៅពេលដែលលោកត្រូវបានតែងតាំងជាឯកអគ្គរដ្ឋទូតប្រចាំសហរដ្ឋអាមេរិក។ 

## ជីវិត​ឯកជន 
ហេង និយាយភាសាខ្មែរ អង់គ្លេស និងបារាំង។ គាត់​បាន​រៀប​ការ​ហើយ​មាន​កូន​ប្រុស​បី​នាក់។

## ឯកសារយោង 
ចំណាត់ថ្នាក់ក្រុម:បុគ្គលនៅរស់
ទៀ សីហា

**ទៀ សីហា** (កើតថ្ងៃទី៣១ ខែសីហា ឆ្នាំ១៩៨០) គឺជាអ្នកនយោបាយ និងជានាយឧត្តមសេនីយ៍ខ្មែរមួយរូបដែលបច្ចុប្បន្នកំពុងបម្រើជាឧបនាយករដ្ឋមន្ត្រីកម្ពុជា និងជារដ្ឋមន្ត្រីក្រសួងការពារជាតិ តាំងពីឆ្នាំ២០២៣ ។ លោកធ្លាប់បានកាន់តំណែងជាអភិបាលខេត្តសៀមរាបពីឆ្នាំ២០១៨ ដល់ឆ្នាំ២០២៣ ។ លោកជាកូនប្រុសរបស់លោក ទៀ បាញ់ អតីតរដ្ឋមន្ត្រីក្រសួងការពារជាតិ ។ 

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ចំណាត់ថ្នាក់ក្រុម:បុគ្គលនៅរស់
ចំណាត់ថ្នាក់ក្រុម:បុគ្គលដែលកើតនៅឆ្នាំ ​១៩៨០
កម្ពុជាអាមី F.C.

**កម្ពុជាអាមី F.C** ឬ **សមាគម ក្លឹបបាល់ទាត់ ខ.ភ.ម** (អង់គ្លេស: Cambodia Army Forces Association Football Club) ហៅកាត់ថា (CAFC) គឺជាក្លឹបបាល់ទាត់អាជីពដែលមានមូលដ្ឋាននៅ សង្កាត់ស្រះចក ខណ្ឌដូនពេញ ក្រុងភ្នំពេញ ដែលចូលរួមប្រកួតប្រជែងក្នុង ខេមបូឌានព្រីមៀរលីគ (Cambodian Premier League) ដែលជាក្របខ័ណ្ឌលីគកំពូល នៃបាល់ទាត់កម្ពុជា ។ (CAFC) ដែលមានរហ័ស្សនាមថា "កងទ័ព ទីហ្វី" (Tiffy Army) ក្លឹបនេះត្រូវបានបង្កើតឡើងលើកដំបូងជាក្លឹបបាល់ទាត់ កងយោធពលខេមរភូមិន្ទ F.C. (Royal Cambodian Armed Forces F.C.) ក្នុងឆ្នាំ 1993 និង បានប្ដូរឈ្មោះ ជាក្លឹបបាល់ទាត់ ក្រសួងការពារជាតិ F.C. (National Defense Ministry F.C.) ក្នុងឆ្នាំ 2008 និងបានប្ដូរឈ្មោះចុងក្រោយជាក្លឹបបាល់ទាត់ សមាគម កម្ពុជាអាមី F.C (Cambodia Army Forces Association F.C.) ក្នុឆ្នាំ 2020 រហូតមកដល់បច្ចុប្បន្ននេះ ។

## ឯកសារយោង
ព្រៃវែង F.C.

**ព្រៃវែង F.C.** ឬ ក្លឹបបាល់ទាត់ ព្រៃវែង (អង់គ្លេស: Prey Veng Football Club) ហៅកាត់ថា (PVFC) គឺជាក្លឹបបាល់ទាត់អាជីពដែលមានមូលដ្ឋាននៅ ក្រុងច្បារមន, ខេត្តកំពង់ចាម ដែលចូលរួមប្រកួតប្រជែងក្នុង ខេមបូឌានព្រីមៀរលីគ (Cambodian Premier League) ដែលជាក្របខ័ណ្ឌលីគកំពូល នៃបាល់ទាត់កម្ពុជា ។ (PV) ដែលមានរហ័ស្សនាមថា "នាគកំណាចព្រៃវែង" (Prey Veng Dragon) ក្លឹបនេះត្រូវបានបង្កើតឡើងលើកដំបូង ក្នុងឆ្នាំ 2019 រហូតមកដល់បច្ចុប្បន្ននេះ ។

## ឯកសារយោង
អាយអេសអាយ ដង្កោសែនជ័យ F.C.

**អាយអេសអាយ ដង្កោសែនជ័យ F.C.** ឬ ក្លឹបបាល់ទាត់ អាយអេសអាយ ដង្កោសែនជ័យ  (អង់គ្លេស: ISI Dangkor Senchey Football Club) ហៅកាត់ថា (ISIFC) គឺជាក្លឹបបាល់ទាត់អាជីពដែលមានមូលដ្ឋាននៅ សង្កាត់ដង្កោ, ខណ្ឌដង្កោ, ក្រុងភ្នំពេញ ដែលចូលរួមប្រកួតប្រជែងក្នុង ខេមបូឌានព្រីមៀរលីគ (Cambodian Premier League) ដែលជាក្របខ័ណ្ឌលីគកំពូល នៃបាល់ទាត់កម្ពុជា ។ (ISI) ដែលមានរហ័ស្សនាមថា "ដំរីប្រយុទ្ធ" (Elephant Fighter) ក្លឹបនេះត្រូវបានបង្កើតឡើងលើកដំបូងជាក្លឹបបាល់ទាត់ ISI Group United ក្នុងឆ្នាំ 2016 និងបានប្ដូរឈ្មោះជា អាយអេសអាយ ដង្កោសែនជ័យ F.C. រហូតមកដល់បច្ចុប្បន្ននេះ ។

## ឯកសារយោង
ទៀ វិញ

រូបភាពតូច|អនុឧត្តមនាវីឯក ស្កត ស្វីហ្វត មេបញ្ជាការកងនាវាចរទី ៧ របស់សហរដ្ឋអាមេរិកជាមួយ ឧត្តមនាវីឯក ទៀ វិញ (នៅកណ្តាលខាងឆ្វេង) មេបញ្ជាការកងទ័ពជើងទឹកកម្ពុជាកំពុងកាត់នំជាមួយគ្នានៅទីក្រុងភ្នំពេញ។
**ទៀ វិញ** (កើតថ្ងៃទី៧ ខែមករា ឆ្នាំ១៩៥២ នៅខេត្តកោះកុង )  គឺជាមេបញ្ជាការនៃកងយោធពលខេមរភូមិន្ទ អគ្គមេបញ្ជាការរនៃ កងយោធពលខេមរភូមិន្ទ និងជាអគ្គលេខាធិការនៃគណៈកម្មាធិការជាតិសន្តិសុខដែនសមុទ្រ។  កាលពីខែវិច្ឆិកា ឆ្នាំ២០២១ រដ្ឋាភិបាលសហរដ្ឋអាមេរិកបានដាក់ទណ្ឌកម្មលើលោកពីបទពុករលួយ សម្រាប់ការឃុបឃិតជាមួយមន្ត្រីកម្ពុជាផ្សេងទៀត ដើម្បីផលប្រយោជន៍ផ្ទាល់ខ្លួនពីប្រាក់ចំណូលនៃគម្រោងនៅមូលដ្ឋានទ័ពជើងទឹករាម ។ 

## ជីវិតផ្ទាល់ខ្លួន 
លោកមានដើមកំណើត ចិន-ថៃ ។ ឪពុក​របស់​លោកជាជនជាតិថៃចិនមានឈ្មោះថា ទៀ តឹក (  ,សរសេរជាថៃថា: តេក ) និងម្ដាយ នូ ប៉េងចិន្តា (  ,សរសេរជាថៃថា: ហ្នូ ពេងចិន្ដា) ជាជនជាតិថៃ។   លោកបាន​រៀប​ការ​ជាមួយ​នាង កាន់ ចន្ទ្រា ហើយ​មាន​កូន​ពីរ​នាក់ គឺ ទៀ លក្ខិណា និង ទៀ សុខា។   លោក ទៀ បាញ់ ដែលជាប្អូន​ប្រុស​របស់​លោក ក៏ជាអ្នកនយោបាយដែរ។ 

## ឯកសារយោង 
ចំណាត់ថ្នាក់ក្រុម:បុគ្គលនៅរស់
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ស្ទឹងស្រែង

រូបភាពតូច| ទីតាំងស្ទឹងស្រែងនៃផែនទីប្រទេសកម្ពុជា
**ស្ទឹងស្រែង** គឺស្ថិតនៅភាគពាយ័ព្យនៃប្រទេសកម្ពុជា ។ ប្រភពរបស់ស្ទឹងនេះស្ថិតនៅជម្រាលភាគខាងត្បូងនៃភ្នំដងរែក ហើយបន្ទាប់ពីឆ្លងកាត់ខេត្តចំនួនបីខេត្តគឺ ឧត្តរមានជ័យ ខេត្តសៀមរាប និង ខេត្តបន្ទាយមានជ័យ ដែលហូរចូលទៅក្នុងស្ទឹងសង្កែ ។  ទឹក​ស្ទឹងនេះ​ស្ថិត​ក្រោម *​**គម្រោង​អភិវឌ្ឍន៍​ធនធាន​ទឹក​ស្ទឹង​ស្រែង*** ។ នៅពេលសាងសង់រួចរាល់ ទន្លេនឹងផ្គត់ផ្គង់ដីស្រែចំនួន ២៥ ០០០ ហិកតា ក្នុងរដូវវស្សា និង ៣ ៧៥០ ហិកតានៅរដូវប្រាំង នៅតាមស្រុកមួយចំនួននៃខេត្តខាងលើ ហើយការជន់លិចតាមដងទន្លេនឹងត្រូវបានទប់ស្កាត់។ 

## ឯកសារយោង
ស្ទឹងបរិបូរណ៍

**ស្ទឹងបរិបូរណ៍** គឺជា​ទន្លេ​ក្នុងប្រទេសកម្ពុជា ។ វា​ឡើង​លើ ​ភ្នំ​ឱរ៉ាល់ ក្នុង ​ខេត្ត​ពោធិ៍សាត់ ហើយ​កាត់ ​ស្រុក​បរិបូរណ៍ ក្នុង ​ខេត្ត​កំពង់ឆ្នាំង មុន​នឹង​ចូល​ទៅ​បឹងទន្លេសាប ។ វាជាដៃទន្លេដ៏សំខាន់នៃទន្លេសាប។ 

## ឯកសារយោង
ធនាធរ ចឹងរុងរឿងកិច្ច

**ធនាធរ ចឹងរុងរឿងកិច្ច** (ភាសាថៃ: ธนาธร จึงรุ่งเรืองกิจ ,អានថា: ថាណាថន ជឹងរុងរឿងកិច , ភាសាចិន: 庄海文 កើតថ្ងៃទី២៥ ខែវិច្ឆិកា ឆ្នាំ១៩៧៨) អ្នកនយោបាយថៃ ដែលបានធ្វើជាប្រធានគណបក្សអនាគតឆ្ពោះទៅមុខ ឬ គណបក្សអនាគតថ្មី រហូតដល់គណបក្សនេះត្រូវបានរំលាយនៅឆ្នាំ២០២០។ ពីឆ្នាំ២០០២ ដល់ដើមឆ្នាំំំំ២០១៨ លោកគឺជាអនុប្រធានក្រុមហ៊ុនស័មមីតថៃ (Thai Summit Group) ដែលជាក្រុមហ៊ុនផលិតគ្រឿងបន្លាស់រថយន្តដ៏ធំបំផុតរបស់ប្រទេសថៃ។  
រូបភាពតូច|ធនាធរ ចឹងរុងរឿងកិច្ចគឺជាមេដឹកនាំគណបក្សអនាគតថ្មី
លោកបានបង្កើតគណបក្សអនាគតឆ្ពោះទៅមុខក្នុងខែមីនា ឆ្នាំ២០១៨។ លោកត្រូវបានជ្រើសរើសជាឯកច្ឆ័ន្ទជាមេដឹកនាំគណបក្សក្នុងអំឡុងពេលកិច្ចប្រជុំជាសាធារណៈលើកដំបូងនៅក្នុងខែឧសភា ឆ្នាំ២០១៨។ លោកកើតនិងធំធាត់នៅទីក្រុងបាងកកក្នុងគ្រួសារចិន-ថៃ ម្តាយរបស់លោកគឺជាប្រធាន និងជានាយកប្រតិបត្តិនៃក្រុមហ៊ុនស័មមីត។ លោកពូរបស់លោកគឺ សុរិយា ចឹងរុងរឿងកិច្ច គឺជាអ្នកនយោបាយដែលបានបម្រើការជារដ្ឋមន្ត្រីក្រសួងដឹកជញ្ជូននៃប្រទេសថៃចន្លោះឆ្នាំ២០០២ និង ២០០៥។ លោកពូរបស់លោកគឺជាមេដឹកនាំម្នាក់នៃគណបក្សខ្លាំងប្រជារាស្ដ្រ ឬ ផ្លាំងប្រាឆារ៉ាត់ ដែលជាគណបក្សគាំទ្ររបបយោធាដ៏លេចធ្លោបំផុត និងជាគណបក្សសំខាន់នៅក្នុងសម្ព័ន្ធរដ្ឋាភិបាលបច្ចុប្បន្ន។  

## ឯកសារយោង
ស្រេតដ្ឋា ទវីសិន

**ស្រេតដ្ឋា ទវីសិន** (ថៃ៖ เศรษฐา ทวีสิน, ប្រកប៖ ស្រេត-ថា ថា-វី-ស៊ីន, កើតថ្ងៃទី១៥ ខែកុម្ភៈ ឆ្នាំ១៩៦២) នាមហៅក្រៅថា **និដ** (ថៃ៖ นิด, អានថា៖ នីត) គឺជាអ្នកជំនួញអចលនទ្រព្យ និងអ្នកនយោបាយថៃមួយរូប ដែលធ្លាប់បានបម្រើការជានាយករដ្ឋមន្ត្រីនៃប្រទេសថៃចាប់ពីឆ្នាំ២០២៣ រហូតដល់ពេលត្រូវតុលាការធម្មនុញ្ញថៃដកហូតតំណែងនៅថ្ងៃទី១៤ ខែសីហា ឆ្នាំ២០២៤ ដោយសារតែលោកបានតែងតាំងរដ្ឋមន្ត្រីម្នាក់ដែលធ្លាប់មានទោសជាប់ពន្ធនាគារជាសមាជិកនៃគណៈរដ្ឋមន្ត្រី។ លោកធ្លាប់ធ្វើជានាយកប្រតិបត្តិ និងជាប្រធានក្រុមហ៊ុនអចលនទ្រព្យ សែនសិរី។

លោកបានក្លាយជាសហស្ថាបនិកនៃក្រុមហ៊ុនសែនសិរីនៅក្នុងឆ្នាំ១៩៨៨ ដែលសព្វថ្ងៃត្រូវជាក្រុមហ៊ុនជំនួញអចលនទ្រព្យដ៏ធំបំផុតនៅប្រទេសថៃ ពោលជាហេតុនាំឱ្យលោកស្រេតដ្ឋាក្លាយជាមហាសេដ្ឋីអចលនទ្រព្យថៃដ៏លេចធ្លោម្នាក់។ មិនតែប៉ុណ្ណោះ លោក​គឺ​ជា​មនុស្ស​ម្នាក់​ដែល​គេ​តែងស្គាល់​ថា​ជា​អ្នកជំនិតនឹងអតីត​នាយក​រដ្ឋមន្ត្រីថៃ ទក្សិណ ជិនវ័ត្រ។

## ឯកសារយោង 
ចំណាត់ថ្នាក់ក្រុម:នាយករដ្ឋមន្ត្រីថៃ
ចំណាត់ថ្នាក់ក្រុម:បុគ្គលនៅរស់
ស សុខា

**ស សុខា** (កើតថ្ងៃទី៤ ខែមិថុនា ឆ្នាំ១៩៨១) គឺជាអ្នកនយោបាយខ្មែរ និងជានាយឧត្តមសេនីយ៍  ដែលបច្ចុប្បន្នមានតួនាទីជាឧបនាយករដ្ឋមន្ត្រី និងជារដ្ឋមន្ត្រីក្រសួងមហាផ្ទៃ។ លោក​ធ្លាប់ជា​រដ្ឋលេខាធិការ ​ក្រសួង​អប់រំ យុវជន និង​កីឡា  លោក​ជា​កូន​ប្រុស​របស់សម្តេចក្រឡាហោម ស ខេង អតីតឧបនាយក រដ្ឋមន្ត្រី ​រដ្ឋមន្ត្រី​ក្រសួង​មហាផ្ទៃ បច្ចុប្បន្នជាឧត្តមក្រុមប្រឹក្សាព្រះមហាក្សត្រ ឋានៈស្មើ ឧបនាយករដ្ឋមន្ត្រី និងជាអ្នកតំណាងរាស្ត្រ  

## ជីវប្រវត្តិ 
លោក ស សុខា គឺជាកូនប្រុសច្បងរបស់សម្តេចក្រឡាហោម ស ខេង អតីតឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងជាអនុប្រធានគណបក្សប្រជាជនកម្ពុជា។  លោកកើតនៅឆ្នាំ១៩៨១ នៅខេត្តព្រៃវែង ហើយបានរៀបអាពាហ៍ពិពាហ៍ជាមួយលោកស្រី កែ សួនសុភី។ ពួកគេទាំងពីរនាក់មានកូន៤នាក់ (ប្រុស២ និងស្រី២ នាក់) ។  ភរិយាលោក ស សុខា គឺជាកូនស្រីពៅរបស់នាយឧត្តមសេនីយ៍ កែ គឹមយ៉ាន ឧបនាយករដ្ឋមន្ត្រី ទទួលបន្ទុកអាជ្ញាធរជាតិប្រយុទ្ធប្រឆាំងគ្រឿងញៀន និងអ្នកស្រី ម៉ៅ ម៉ាល័យ កែគឹមយ៉ាន។

ស សុខា សិក្សានៅប្រទេសបារាំង ហើយទទួលបានបណ្ឌិត។ លោកក៏បានបន្តការសិក្សានៅប្រទេសអាឡឺម៉ង់ សាធារណរដ្ឋឆេក និងសិង្ហបុរី ដោយផ្តោតលើការអភិវឌ្ឍន៍ជនបទ វិទ្យាសាស្ត្រ ការអប់រំ ការគ្រប់គ្រងច្បាប់ស៊ីវិល រដ្ឋបាលថ្នាក់ក្រោមជាតិ ជំនាញប៉ូលីស និងយោធា។  គាត់ស្ទាត់ទាំងភាសាបារាំង និងអង់គ្លេស។

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ចំណាត់ថ្នាក់ក្រុម:បុគ្គលនៅរស់
បទុមរាជាទី២

**បទុមរាជាទី២** ឬ **ព្រះស្រី ជ័យជេដ្ឋ** (អង់គ្លេស: Botum Reachea II) or (Preah Srei Chey Chet) (ប្រ.ស|គ.ស ១៦៤០-១៦៧៣) រជ្ជកាលគ្រងរាជ (គ.ស ១៦៧២-១៦៧៣) ក្រោយធ្វើពិធីរាជាភិសេកគ្រងរាជសម្បត្តិផ្លូវការណ៍ នៅរាជធានីឧដុង្គ ព.សករាជ ២២១៦ ត្រូវនិង គ.សករាជ ១៦៧២ ត្រូវនិង មហាសករាជ ១៥៩៥ ទ្រង់មានព្រះនាមហៅថា **"ព្រះបាទសម្ដេច ព្រះរាជឱង្ការ ព្រះបទុមរាជា"** ព្រះអង្គជាបុត្ររបស់ ព្រះបទុមរាជាទី១ ហើយព្រះអង្គឡើងសោយរាជនៅរាជធានីឧដុង្គ ក្នុងព្រះជន្ម ៣៣ វស្សា ដោយការធ្វើឃាត ព្រះបិតាថ្លៃ (ឪពុកក្មេក) នៃ ព្រះបរមរាជាទី៦ ព្រះអង្គបានយក អង្គឡី ដែលជាអគ្គមហេសី ព្រះបរមរាជាទី៦ ដែលត្រូវជាព្រះមាតុច្ឆា (ម្ដាយមីង) យកមកធ្វើជាអគ្គមហេសីរបស់អង្គខ្លួនផ្ទាល់ផងដែរ ។

## ការធ្វើឃាត ព្រះបទុមរាជាទី២ 
**The assassination of Botum Reachea II**

ព្រះស្រី ជ័យជេដ្ឋ ដែលមានព្រះនាមក្នុងរាជថា ព្រះបទុមរាជា ដែលត្រូវបានសម្គាល់ថា បទុមរាជាទី២ បានយាងសោយទីវង្គត់ដោយត្រូវបាន អគ្គមហេសីរបស់ខ្លួន អង្គឡី ដែលជាអតីតមហេសី អង្គសូរ បានដាក់ថ្នាំបំពុលធ្វើឃាត ព្រះបទុមរាជាទី២ ក្នុងឆ្នាំ ១៦៧៣ នៃគ.សករាជ និងបានលើកបុត្ររបស់ខ្លួន អង្គជី ឱ្យឡើងសោយរាជបន្តដែលមានព្រះនាមក្នុងរាជថា ព្រះកែវហ្វាទី២ ។

## ចំណារពន្យល់ 
នេះជាអត្ថបទប្រវត្តិសាស្ត្រពិតកម្ពុជា ដែលបានរកឃើញសំណៅឯកសារ ដែលសរសេរដោយប្រវត្តិវិទូរជនជាតិហូឡង់ក្នុងឆ្នាំ (1871) អត្ថបទទាំងមូលសរសេរជាភាសាហូឡង់ផងដែរ ក្រុមបុរាណាចារ្យ បានធ្វើការផ្ទៀងផ្ទាត់និង ឯកសារ មហាបុរសខ្មែរ ឆ្នាំ (1969) ដែលផ្ដិតយកតែឆ្នាំ ដែលមានភាពពាក់ព័ន្ធទៅនិង ព្រឹត្តិការណ៍ពិតប៉ុនណោះ រាល់ខ្លឹមសារដែលទាក់ទងនិងរឿងភាគនិទាន ដែលគេសរសេរច្របល់ក្នុង ឯកសារ មហាបុរសខ្មែរ មិនត្រូវបានយកមកសរសេរនោះទេ ។

## តំណភ្ជាប់ រជ្ជកាលគ្រងរាជ 
## ឯកសារយោង
វង្សី វិស្សុត

**វង្សី វិស្សុត** (កើតនៅថ្ងៃទី១៨ ខែកុម្ភៈ ឆ្នាំ១៩៦៥) គឺជាអ្នកនយោបាយ និងសេដ្ឋវិទូខ្មែរ ដែលបច្ចុប្បន្នកំពុងបម្រើការជាឧបនាយករដ្ឋមន្ត្រី និងជារដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី។

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ចំណាត់ថ្នាក់ក្រុម:បុគ្គលនៅរស់
សុខ ចិន្តាសោភា

**សុខ ចិន្តាសោភា** (កើតថ្ងៃទី២៧ ខែមេសា ឆ្នាំ១៩៥៦) គឺជា​សេដ្ឋវិទូ និង​អ្នក​នយោបាយ​កម្ពុជាម្នាក់ ដែល​បច្ចុប្បន្នកំពុងបម្រើការជាឧបនាយករដ្ឋមន្ត្រីកម្ពុជា។ លោក​ធ្លាប់បានកាន់តំណែងជា​រដ្ឋមន្ត្រី​ក្រសួង​ការបរទេស និង​សហប្រតិបត្តិការ​អន្តរជាតិកម្ពុជាពីខែសីហា​ ឆ្នាំ២០២៣ រហូតដល់ខែវិច្ឆិកា ២០២៤។ លោកក៏ធ្លាប់ធ្វើជារដ្ឋមន្ត្រីប្រតិភូអមនាយករដ្ឋមន្ត្រី និងជាអគ្គលេខាធិការនៃក្រុមប្រឹក្សាអភិវឌ្ឍន៍កម្ពុជាផងដែរ។

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ចំណាត់ថ្នាក់ក្រុម:បុគ្គលនៅរស់
សាកលវិទ្យាល័យគ្រប់គ្រង និងសេដ្ឋកិច្ច ខេត្តបន្ទាយមានជ័យ

សាកលវិទ្យាល័យគ្រប់គ្រង និង សេដ្ឋកិច្ច ខេត្តបន្ទាយមានជ័យ  UME-BMC វិទ្យាស្ថានគ្រប់គ្រង និងសេដ្ឋកិច្ច ខេត្តបន្ទាយមានជ័យInstitute of Management and Economics, Banteay Meachey Campus.

តាមប្រកាសលេខៈ ១៣៩១ អយក.ប្រក ចុះថ្ងៃទី០៨ ខែតុលា ឆ្នាំ២០០៤ ស្តីពីការទទួលស្គាល់វិទ្យាស្ថានគ្រប់គ្រង និង សេដ្ឋកិច្ច នៅទីរួម​ខេត្តបន្ទាយមានជ័យ

សាកលវិទ្យាល័យគ្រប់គ្រង និង សេដ្ឋកិច្ចUniversity of Management and Economics  (UME)

តាមអនុក្រឹត្យលេខៈ ២៥ អនក្រ.បក ចុះថ្ងៃទី០៧ ខែមីនា ឆ្នាំ២០០៦  ស្តីពី ការទទួលស្គាល់ការប្រែក្លាយវិទ្យាស្ថានគ្រប់គ្រង និង សេដ្ឋកិច្ច ទៅជាសាកលវិទ្យាល័យគ្រប់គ្រង និង សេដ្ឋកិច្ច។

អភិវឌ្ឍសាកលវិទ្យាល័យគ្រប់គ្រង និង សេដ្ឋកិច្ចទៅជាគ្រឹះស្ថាន មានយុទ្ធសាស្រ្ត និងកម្មវិធីស្តង់ដាជាតិនៅឆ្នាំ២០២៦។– រៀបចំ និងអនុវត្តយុទ្ធសាស្រ្ត កម្មវិធីវិនិយោគ ប្រព័ន្ធគាំទ្រ កម្មវិធីអន្តរជាតិ ការស្រាវជ្រាវផ្សារភ្ជាប់ទីផ្សារ និងការអភិវឌ្ឍនៅឆ្នាំ២០៣០។
សាយ សំអាល់

**សាយ សំអាល់** (កើតថ្ងៃទី១៥ ខែឧសភា ឆ្នាំ១៩៨០) ជាអ្នកនយោបាយខ្មែរ កាន់តំណែងជារដ្ឋមន្ត្រីក្រសួងរៀបចំដែនដី តាំងពីឆ្នាំ២០២៣ និងពីមុនជារដ្ឋមន្ត្រីក្រសួងបរិស្ថាន ពីឆ្នាំំំំ២០១៣ ដល់ឆ្នាំ២០២៣។ លោក​ជា​កូន​ប្រុស​របស់ សាយ ឈុំ ដែលជាប្រធាន​ព្រឹទ្ធសភា និង​ជា​អនុប្រធាន ​គណបក្ស​ប្រជាជន​កម្ពុជា ។  

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ចំណាត់ថ្នាក់ក្រុម:បុគ្គលនៅរស់
ចំណាត់ថ្នាក់ក្រុម:បុគ្គលដែលកើតនៅឆ្នាំ ​១៩៨០
គឹកឫទ្ធិ៍ ប្រាមោជ

**ម៉មរាជវង្សគឹកឫទ្ធិ៍ ប្រាមោជ** (   អានថា៖ ឃុករិត ប្រាម៉ូច  ;កើតថ្ងៃទី២០ ខែមេសា ឆ្នាំ១៩១១ ដល់ថ្ងៃទី៩ ខែតុលា ឆ្នាំ១៩៩៥) គឺជា អ្នកនយោបាយថៃ អ្នកនិពន្ធ អ្នកប្រាជ្ញ និង សាស្រ្តាចារ្យ ។ លោក​ជា​ប្រធានសភាតំណាងប្រទេសថៃ ​ចន្លោះ​ឆ្នាំ១៩៧៣ ដល់ឆ្នាំ១៩៧៤។ លោកគឺជា នាយករដ្ឋមន្ត្រីទី១៣នៃប្រទេសថៃ ដែលបម្រើការនៅក្នុងតំណែងពីឆ្នាំ១៩៧៥ ដល់ឆ្នាំ១៩៧៦ រវាងបងប្រុសរបស់លោកគឺសេនីយ៍ ប្រាមោជ និងជា​ចៅ​ទួត​របស់​ព្រះបាទពុទ្ធលើសឡានភាល័យ (រាមាទី២) លោកជាសមាជិកនៃរាជវង្សថៃ។ លោកក៏បានពិពណ៌នាអំពីនាយករដ្ឋមន្រ្តីនៃប្រទេសសាខាន់បែបប្រឌិតនៅក្នុងភាពយន្ដឆ្នាំ១៩៦៣ រឿងភាពដ៏អាក្រក់នៃជនអាមេរិកកាំង(*The Ugly American*) សម្តែងជាមួយលោក ម៉ាឡុន ប្រេនដូ។

## ឯកសារយោង 
ចំណាត់ថ្នាក់ក្រុម:នាយករដ្ឋមន្ត្រីថៃ
ព្រះកែវហ្វាទី២

**ព្រះកែវហ្វាទី២** ឬ **អង្គជី** (អង់គ្លេស: Preah Keo Fa II) or (Ang Chi) (ប្រ.ស|គ.ស ១៦៥២-១៦៧៥) រជ្ជកាលគ្រងរាជ (គ.ស ១៦៧៣-១៦៧៥) ក្រោយធ្វើពិធីរាជាភិសេកគ្រងរាជសម្បត្តិផ្លូវការណ៍ នៅរាជធានីឧដុង្គ ព.សករាជ ២២១៧ ត្រូវនិង គ.សករាជ ១៦៧៣ ត្រូវនិង មហាសករាជ ១៥៩៦ ទ្រង់មានព្រះនាមហៅថា **"ព្រះបាទសម្ដេច ព្រះកែវហ្វា រាមាធិបតី** ព្រះអង្គជាបុត្ររបស់ ព្រះបរមរាជាទី៦ ព្រះអង្គឡើងគ្រងរាជដោយការលើកបន្តុបដោយមាតារបស់ខ្លួន នាមអង្គឡី ដែលមាននាមពេញយស្តហៅថា សម្ដេចព្រះភគវតីព្រះចមក្សត្រី ដែលមានឋានៈជាមាតារបស់អង្គព្រះមហាក្សត្រ គ្រប់គ្រងលើព្រះមហេសី និង ស្រីស្នំទាំង ១២ដំណាក់ ។

## ចម្បាំងភ្នំពេញ 
**Battle of Phnom Penh**

ក្រោយពេល ព្រះកែវហ្វា ប្រសូត្របុត្រាមួយអង្គ នាម ពញ្ញាយ៉ង ក្នុងឆ្នាំ ១៦៧៣ នៃគ.សករាជ ព្រះអង្គតន់ ដែលជាព្រះនុជ (ប្អូន) របស់ ព្រះបរមរាជាទី៦ និង ក្មួយរបស់ទ្រង់ ព្រះអង្គនន់ទី២ បានលើកទ័ព ចំនួន ១០,០០០ (១មុឺននាក់) ដែលជាទ័ពកម្ចីពីស្ដេចអណ្ណាម នាម "ថាយតុង" បានបើកការវាយប្រហារបន្ទាយទ័ព ព្រះកែវហ្វាទី២ នៅសមរភូមិភ្នំពេញ ដែលមានទ័ពចំនួន ១៥,០០០ (ជាង១មុឺននាក់) ចាំការពារ និង បានវាយកងទ័ព របស់ព្រះអង្គតន់ដកថយ ទៅត្រើយខាងកើតល្វាឯម ។ ប៉ុន្មានថ្ងៃក្រោយមក កងទ័ព ព្រះអង្គតន់ ដែលមានជំនួយទ័ពអណ្ណាម បានវាយដណ្ដើមបានទីតាំងភ្នំពេញ ព្រះអង្គតន់ ក៏លើកទ័ព ចំនួន ១៣,០០០ (ជាង១មុឺននាក់) បន្ថែមទៀតចូលច្បាំងដណ្ដើមយកក្រុងឧដុង្គ ក៏ត្រូវទ័ពបង្កប់ របស់ព្រះកែវហ្វា ចំនួន ២០,០០០ (២មុឺននាក់) វាយឡោមព័ទទ័ពរបស់ព្រះអង្គតន់នៅជិតក្រុងឧដុង្គ និងបានធ្វើឃាត ព្រះអង្គតន់ ក្នុងពេលនោះ ដោយកម្ពុជាពេលនោះត្រូវដាច់ជាពីរ ភាគខាងលិចប្រទេស បានទៅព្រះកែវហ្វាទី២ ចំណែកឯភាគខាងកើត បានទៅព្រះអង្គនន់ទី២ ជាបុត្ររបស់ ព្រះអង្គអុឹម ។

## ការដណ្ដើមរាជ 
**Royal takeover**

គ.សករាជ ១៦៧៥ ព្រអង្គនន់ទី២ បានលើកទ័ពចំនួន ៣០,០០០ (៣មុឺននាក់) វាយចូលក្រុងឧដុង្គ ដែលមានទ័ពចំនួន ២០,០០០ (២មុឺននាក់) របស់ព្រះកែវហ្វា ចាំការពារ ។ ជាចុងក្រោយ កងទ័ពព្រះអង្គនន់ បានវាយបែកក្រុងឧដុង្គ រាជដំណាក់ជាច្រើនត្រូវបានដុតបំផ្លាញ រីឯព្រះកែវហ្វា រត់ភៀសខ្លួនទៅស្រុកសំរោងទង (បច្ចុប្បន្ន: កំពង់ស្ពឺ) ត្រូវទ័ពអណ្ណាមចំនួន  ៣,០០០ (៣ពាន់នាក់) ពួនស្ទាក់វាយឆ្មក់ ធ្វើឃាតក្នុងពេលនោះទៅ ទោះជាព្រះកែវហ្វាទី២ ត្រូវបានធ្វើឃាតក្ដី ក៏ព្រះអង្គនន់ទី២ មិនទាន់ទទួលបានជោគជ័យនោះដែរ ព្រោះតែ ព្រះនុជរបស់ព្រះកែវហ្វាទី២ នាម អង្គស៊ូ បានលើកទ័ពចំនួន ៤០,០០០ (៤មុឺននាក់) វាយបណ្ដេញកងទ័ព របស់ព្រះអង្គនន់ឱ្យបរាជ័យនៅក្រុងឧដុង្គ ព្រះអង្គស៊ូ ដែលជាព្រះអនុជ របស់ព្រះកែវហ្វាអង្គជី បានឡើងសោយរាជបន្តនៅរាជធានីឧដុង្គ ដែលមាននាមក្នុងរាជថា ជ័យជេស្ឋាទី៣ ហើយនេះជាការចាប់ផ្ដើមនូវវិបិត្តដណ្ដើមរាជដ៏អាក្រក់បំផុតក្នុងប្រវត្តិសាស្ត្រកម្ពុជា ដែលធ្វើឱ្យកម្ពុជាមានឱនភាព និង ការបាត់បង់ទឹកដីបន្តិចម្ដងៗ រហូតមកដល់បច្ចុប្បន្ន ។ 

## ចំណារពន្យល់ 
នេះជាអត្ថបទប្រវត្តិសាស្ត្រពិតកម្ពុជា ដែលបានរកឃើញសំណៅឯកសារ ដែលសរសេរដោយប្រវត្តិវិទូរជនជាតិហូឡង់ក្នុងឆ្នាំ (1871) អត្ថបទទាំងមូលសរសេរជាភាសាហូឡង់ផងដែរ ក្រុមបុរាណាចារ្យ បានធ្វើការផ្ទៀងផ្ទាត់និង ឯកសារ មហាបុរសខ្មែរ ឆ្នាំ (1969) ដែលផ្ដិតយកតែឆ្នាំ ដែលមានភាពពាក់ព័ន្ធទៅនិង ព្រឹត្តិការណ៍ពិតប៉ុនណោះ រាល់ខ្លឹមសារដែលទាក់ទងនិងរឿងភាគនិទាន ដែលគេសរសេរច្របល់ក្នុង ឯកសារ មហាបុរសខ្មែរ មិនត្រូវបានយកមកសរសេរនោះទេ ។

## តំណភ្ជាប់ រជ្ជកាលគ្រងរាជ 
## ឯកសារយោង
រ៉េត សារីតា

**រ៉េត សារីតា**  (កើតថ្ងៃទី២២ ខែធ្នូ ឆ្នាំ១៩៩៤) គឺជាតារាសម្តែង តារាបង្ហាញម៉ូត ពិធីករ និងជាម្ចាស់កម្មវិធីប្រកួតសម្រស់ដើមកំណើតខ្មែរ ដែលបានគ្រងមកុដ បវរកញ្ញាចក្រវាលកម្ពុជាឆ្នាំ២០២០ ។  នាង​តំណាង​ឲ្យ​ប្រទេស​កម្ពុជា​ក្នុង​ការប្រកួតបវរកញ្ញាចក្រវាលឆ្នាំ២០២០ ។ ក្នុង​នាម​ជា​តារា​សម្ដែង នាង​ត្រូវ​បាន​គេ​ស្គាល់​តាម​រយៈ​តួ​ស្រីម៉ារីម៉ា ក្នុង ​*កម្មវិធី Love9* ដែល​ជា​កម្មវិធី​ទូរទស្សន៍​ដោះស្រាយ ​បញ្ហា​ផ្លូវ​ភេទ និង ​សុខភាព​បន្ត​ពូជ ។ 

## ជីវិត និងការងារ 
សារីតា​ចាប់​ផ្ដើម​អាជីព​ក្នុង​កម្មវិធី​ប្រកួត​សម្រស់ ​ហើយ​ចាប់​ផ្ដើម​សម្ដែង​ក្នុង​កម្មវិធី​ទូរទស្សន៍ *Love9* ។  នាង​ត្រូវ​បាន​គេ​ដឹង​ថា​ជា​វាគ្មិន​ដ៏​ពូកែ​ខាង​សុខភាព​បន្ត​ពូជ​ក្នុង​ចំណោមយុវជនកម្ពុជា ។  នាងគឺជាឯកអគ្គរដ្ឋទូតរបស់ម៉ាកយីហោជាច្រើននៅក្នុង ប្រទេសកម្ពុជា និងបានសម្តែងក្នុងខ្សែភាពយន្តជាច្រើនផងដែរ។ នាង​បាន​សម្ដែង​ក្នុង​ភាពយន្ត​ភ័យ​រន្ធត់​របស់​កម្ពុជា​ឆ្នាំ២០១៦ *(Mind Cage)* ។ 

## ឯកសារយោង 
ចំណាត់ថ្នាក់ក្រុម:បុគ្គលនៅរស់
PMTair Flight 241

**ជើងហោះហើរ Progress Multi Trade Air Flight 241** គឺជាជើងហោះហើរអ្នកដំណើរក្នុងស្រុកដែលបានគ្រោងទុកពី ខេត្តសៀមរាប ទៅកាន់ ខេត្តព្រះសីហនុ ប្រទេសកម្ពុជា ។ ការហោះហើរនេះត្រូវបានដំណើរការដោយក្រុមហ៊ុនអាកាសចរណ៍ក្នុងតំបន់ PMTair ដោយប្រើយន្តហោះ Antonov An-24 ។ នៅថ្ងៃទី 25 ខែមិថុនា ឆ្នាំ 2007 យន្តហោះ Antonov An-24 ដែលចុះបញ្ជីថា XU-U4A បានបាត់ខ្លួននៅលើព្រៃកម្ពុជា ក្បែរភ្នំបូកគោ ក្នុង ខេត្តកំពត ខណៈកំពុងធ្វើដំណើរឆ្ពោះទៅខេត្តព្រះសីហនុ។ ប្រតិបត្តិការស្វែងរក និងជួយសង្គ្រោះដ៏ធំបានកើតឡើងដោយមានទាហាន និងប៉ូលីសរាប់ពាន់នាក់បានរុករកតំបន់នោះ។ យន្តហោះ​នេះ​ត្រូវ​បាន​គេ​រក​ឃើញ​ថា​បាន​ធ្លាក់​នៅ​ភាគ​និរតី ​នៃ​ប្រទេស​កម្ពុជា ភាគ​ឦសាន​នៃ ​ភ្នំ​ដំរី ។ មនុស្ស​ទាំង​២២​នាក់​នៅលើ​យន្តហោះ ដែល​ភាគច្រើន​ជា​អ្នកទេសចរ ​កូរ៉េខាងត្បូង ត្រូវបាន​សម្លាប់​។ វា​នៅតែ​ជា​គ្រោះ​មហន្តរាយ​ផ្លូវអាកាស​ដែល​មាន​មនុស្ស​ស្លាប់​ទី​ពីរ​ក្នុង​ប្រវត្តិសាស្ត្រ​កម្ពុជា។ 

ការស៊ើបអង្កេតត្រូវបានបញ្ចប់នៅក្នុងខែមីនា ឆ្នាំ 2008 ។ ការស៊ើបអង្កេតបានសន្និដ្ឋានថា ការធ្លាក់នេះគឺបណ្តាលមកពីកត្តាជាច្រើន រួមទាំងការសម្រេចចិត្តរបស់អ្នកបើកយន្តហោះក្នុងការបន្តការហោះហើររបស់ពួកគេហួសពីផ្លូវហោះហើរដែលបានកំណត់របស់ពួកគេ ការសម្រេចចិត្តរបស់ពួកគេក្នុងការបន្តដំណើរធ្លាក់ក្នុងស្ថានភាពអាកាសធាតុមិនល្អ និងការគ្រប់គ្រងមិនល្អពី PMTAir ។ លោក កៅ ស៊ីវឿន ប្រធាន​នាយក​ជើង​ហោះ​ហើរ​នៃ​រដ្ឋលេខាធិការដ្ឋាន​អាកាសចរ​ស៊ីវិល​កម្ពុជា ថ្លែង​ថា ទោះ​ជា​យ៉ាង​ណា​ក្រុម​អ្នក​ស៊ើប​អង្កេត​មិន​អាច​កំណត់​ថា​តើ​ក្រុមហ៊ុន​អាកាសចរណ៍ ឬ​ពីឡុត​នោះ​ជា​អ្នក​បន្ទោស​នោះ​ទេ។
ប៊ូ ថង

**ប៊ូ ថង** (កើតថ្ងៃទី១៥ ខែសីហា ឆ្នាំ១៩៣៨ ដល់ថ្ងៃទី១២ ខែកញ្ញា ឆ្នាំ២០១៩)  ជាអ្នកនយោបាយខ្មែរ ព្រឹទ្ធសមាជិក ប្រធានគណៈកម្មាធិការមហាផ្ទៃ និងការពារព្រឹទ្ធសភា (អាណត្តិ ២០១២-២០១៨) ។ លោក​ជា​សមាជិក​របស់គណបក្សប្រជាជនកម្ពុជា ហើយ​បាន​ជាប់​ឆ្នោត​ជា​តំណាង​ខេត្ត​រតនគិរី ​ក្នុងរដ្ឋសភានៃប្រទេសកម្ពុជា ​ក្នុង​ឆ្នាំ២០០៣។  លោក គឺជាសមាជិកនៃក្រុមជនជាតិភាគតិចទំពួន ។ 

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ប្រធានក្រុមភាគច្រើននៃរដ្ឋសភា

**ប្រធានក្រុមភាគច្រើននៃរដ្ឋសភា** គឺជា​ប្រធាន​គណៈប្រតិភូ​សភា​នៃ​គណបក្ស​ធំ​ជាង​គេ​នៅ​ក្នុងរដ្ឋសភានៃប្រទេសកម្ពុជា ។ ទោះបីជាមិនមែនជាប្រមុខរដ្ឋាភិបាលដោយផ្ទាល់ក៏ដោយ ប្រធានក្រុមភាគច្រើនដើរតួជាអ្នកដឹកនាំសមាជិកសភាមកពីគណបក្សកាន់អំណាច។ វា​គឺ​ស្រដៀង​គ្នា​នឹង ​ថ្នាក់​ដឹកនាំ​នៃ​សភា ​ក្នុង ​ប្រព័ន្ធវេ៉ស្សមីនស្ទ័រ ។

ប្រធានក្រុមភាគច្រើនតែមួយគត់ គឺលោក ស ខេង ។  តំណែងនេះត្រូវបានសភាលុបចោលនៅថ្ងៃទី ៣១ ខែមករា ឆ្នាំ ២០១៧។ 

## បញ្ជីឈ្មោះប្រធានក្រុមភាគច្រើន 
## ឯកសារយោង 
ចំណាត់ថ្នាក់ក្រុម:រាជរដ្ឋាភិបាលកម្ពុជា
ត្រាំ អ៊ីវតឹក

**ត្រាំ អ៊ីវតឹក** (កើតថ្ងៃទី៣០ ខែវិច្ឆិកា ឆ្នាំ១៩៤៨ ដល់ ថ្ងៃទី១ ខែមិថុនា ឆ្នាំ២០២១) គឺជារដ្ឋមន្ត្រីក្រសួងប្រៃសណីយ៍ និងទូរគមនាគមន៍កម្ពុជា។

លោក​ជា​សមាជិក​របស់គណបក្សប្រជាជនកម្ពុជា ហើយ​បាន​ជាប់​ឆ្នោត​ជា​តំណាងខេត្តកំពង់ឆ្នាំង ​ក្នុងរដ្ឋសភាកម្ពុជា ​ក្នុង​ឆ្នាំ២០០៣។  ចន្លោះឆ្នាំ២០០៨ ដល់ឆ្នាំ២០១៦ លោកបានបម្រើការជារដ្ឋមន្ត្រីក្រសួងសាធារណការ និងដឹកជញ្ជូនរបស់រដ្ឋាភិបាលកម្ពុជា។

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ស៊ុន ចាន់ថុល

**ស៊ុន ចាន់ថុល** (កើតថ្ងៃទី៣០ ខែមិថុនា ឆ្នាំ១៩៥៦) ជាអ្នកនយោបាយខ្មែរ ជាឧបនាយករដ្ឋមន្ត្រីនៃកម្ពុជា។ លោកជារដ្ឋមន្ត្រីក្រសួងសាធារណការ និងដឹកជញ្ជូន ពីឆ្នាំ២០១៦ ដល់ឆ្នាំ២០២៣ និងពីមុនពីឆ្នាំ២០០៤ ដល់ឆ្នាំ២០០៨។ លោកធ្លាប់ជារដ្ឋមន្ត្រីក្រសួងពាណិជ្ជកម្ម ពីឆ្នាំ២០១៣ ដល់ឆ្នាំ២០១៦។

ពីមុនលោកជាទេសរដ្ឋមន្ត្រី និងជាអនុប្រធានក្រុមប្រឹក្សាអភិវឌ្ឍន៍កម្ពុជា (CDC)។ លោក​បាន​ជាប់​ឆ្នោត​ជា​តំណាងខេត្តកណ្តាល​ក្នុងរដ្ឋសភាកម្ពុជា ​ក្នុង​ឆ្នាំ២០០៣។

លោក ស៊ុន ចាន់ថុល ជារដ្ឋមន្ត្រីក្រសួងសាធារណការ និងដឹកជញ្ជូន ពីឆ្នាំ២០០៤ ដល់ឆ្នាំ២០០៨ និងម្តងទៀតពីឆ្នាំ២០១៦។

លោកជាប្រធានក្រុមហ៊ុន អេសស៊ីអ៊ិនវេសមិន ខូ.អិលធីឌី (SC Investment Co., Ltd) និងបានបម្រើការជាទីប្រឹក្សាសេដ្ឋកិច្ច និងហិរញ្ញវត្ថុរបស់ប្រធានរដ្ឋសភាពីឆ្នាំ១៩៩៩ ដល់ឆ្នាំ២០០៣។

លោកធ្លាប់ជារដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ និងជាអគ្គលេខាធិការក្រុមប្រឹក្សាអភិវឌ្ឍន៍កម្ពុជា ពីឆ្នាំ១៩៩៤ ដល់ឆ្នាំ១៩៩៧។

លោកបានធ្វើការនៅក្រុមហ៊ុន ជេណឹរ៉ល់អឺឡេកទ្រិក (General Electric) អស់រយៈពេល១៦ឆ្នាំ ហើយបានកាន់មុខតំណែងប្រតិបត្តិជាន់ខ្ពស់ជាច្រើននៅក្នុងមុខងារគ្រប់គ្រងទូទៅ និងហិរញ្ញវត្ថុទាំងនៅសហរដ្ឋអាមេរិក និងនៅអាស៊ី។ លោកបានចាប់ផ្តើមអាជីពរបស់លោកជាមួយក្រុមហ៊ុន ជេណឹរ៉ល់អឺឡេកទ្រិក ជាសិក្ខាកាមគ្រប់គ្រង និងធ្វើការរហូតដល់ថ្នាក់គ្រប់គ្រងអន្តរជាតិជាន់ខ្ពស់។

លោកបានទទួលបរិញ្ញាបត្រផ្នែករដ្ឋបាលធុរកិច្ចពីសាកលវិទ្យាល័យអាមេរិក ដែលជាកម្មវិធីគ្រប់គ្រងកម្រិតខ្ពស់ (AMP) ពី សាលាវ័រតុននៃសាកលវិទ្យាល័យផេនស៊ីលវ៉ានៀន និងអនុបណ្ឌិតផ្នែករដ្ឋបាលសាធារណៈ (MPA) ពីសាកលវិទ្យាល័យហាវ៉ាដ ។

លោក ត្រូវបានជ្រើសរើសជាអ្នកដឹកនាំសកលសម្រាប់ថ្ងៃស្អែកនៃវេទិកាសេដ្ឋកិច្ចពិភពលោកក្នុងឆ្នាំ១៩៩៥។ គាត់ជាសមាជិកក្រុមប្រឹក្សាប្រតិបត្តិវ័រតុន សម្រាប់អាស៊ីតាំងពីឆ្នាំ២០០២ ហើយត្រូវបានតែងតាំងជាប្រធានក្រុមប្រឹក្សាប្រតិបត្តិវ័រតុន ដំបូងសម្រាប់អាស៊ីក្នុងខែកក្កដា ឆ្នាំ ២០០៩។ 

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ចំណាត់ថ្នាក់ក្រុម:បុគ្គលនៅរស់
អង់ដូម៉ុល

(Endemol) គឺជាក្រុមហ៊ុនប្រព័ន្ធផ្សព្វផ្សាយដែលមានមូលដ្ឋាននៅប្រទេសហូឡង់ ដែលផលិត និងចែកចាយមាតិកាកម្សាន្តពហុវេទិកា។ ក្រុមហ៊ុនជារៀងរាល់ឆ្នាំបានផលិតកម្មវិធីច្រើនជាង 15,000 ម៉ោងនៅទូទាំងប្រភេទស្គ្រីប និងមិនមែនស្គ្រីប រួមទាំងរឿងភាគ ទូរទស្សន៍ការពិត រឿងកំប្លែង កម្មវិធីហ្គេម ការកម្សាន្ត ការពិត និងកម្មវិធីរបស់កុមារ។
ស៊ុយ សែម

**ស៊ុយ សែម** (កើតថ្ងៃទី២៥ ខសីហា ឆ្នាំ១៩៤៧) គឺជាអ្នកនយោបាយខ្មែរ និងជារដ្ឋមន្ត្រីក្រសួងរ៉ែ និងថាមពល។ លោកជាសមាជិកគណបក្សប្រជាជនកម្ពុជា ហើយត្រូវបានបោះឆ្នោតជ្រើសរើសជាតំណាងរាស្រ្តខេត្តពោធិសាត់ ក្នុងរដ្ឋសភាកម្ពុជា ក្នុងឆ្នាំ២០០៣។  លោកត្រូវបានតែងតាំងជារដ្ឋមន្ត្រីក្រសួងរ៉ែ និងថាមពលឡើងវិញ បន្ទាប់ពីការបោះឆ្នោតសកលក្នុងឆ្នាំ២០១៣។  មុនឆ្នាំ២០១៣ លោកធ្លាប់ធ្វើជារដ្ឋមន្ត្រីក្រសួងឧស្សាហកម្ម រ៉ែ និងថាមពល ដែលបែងចែកជាពីរក្រសួងគឺ ក្រសួងរ៉ែ និងថាមពល និងក្រសួងឧស្សាហកម្ម និងសិប្បកម្ម។

## ឯកសារយោង 
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
ចំណាត់ថ្នាក់ក្រុម:បុគ្គលនៅរស់
ស្ពៃក្ដោប

**ស្ពៃក្ដោប** គឺជាដំណាំមួយប្រភេទដែលដាំយកធាង ឬស្លឹក ទៅធ្វើជាចំណីចំណុកអាហារជាអន្លក់ឬប្រើការជ្រក់ក៏បាន ស្ពៃក្ដោបជាបន្លែមួយប្រភេទ ដែលប្រជាកសិករខ្មែរពេញនិយមដាំនិងយកទៅទទួនទាន។ ដំណាំប្រភេទនេះគេតែងតែដាំនៅតាមតំបន់ដីល្បាប់មាត់ទន្លេ និងតំបន់ដីក្រហមខ្ពង់រាប ព្រោះដីទាំងអស់នោះសម្បូរជីជាតិល្អ ដែលនាំឲ្យស្ពៃក្ដោបលូតលាស់បានល្អ។ ដោយសារស្ពៃក្ដោប ត្រូវការអាកាសធាតុត្រជាក់គេដាំចាប់ពីខែតុលា ដល់ខែកុម្ភៈ។ ស្ពៃក្ដោប ជាដំណាំមួយប្រភេទដែលមានប្រភពកំណើតមកពី ទ្វីបអឺរ៉ុប ។
រូបភាពតូច|ស្ពៃក្តោបជាស្ពៃបែបលក្ខណៈក្រញាញ់រាងមូលដែលផ្នែកផ្ទៃខាងក្នុងរបស់ស្ពៃមានពណ៌ស ហើយខាងក្រៅមានពណ៌បៃតងខ្ចីទោះបីប្រភេទស្ពៃក្ដោប មានប្រភពដើមចេញពីទ្វីបអ៊ឺរ៉ុបក៏ដោយ គេបានយកពូជស្ពៃក្ដោបមកដាំដើម្បីបំពេញតំរូវការទីផ្សារនៅក្នុងប្រទេសនីមួយៗនៅលើពិភពលោកបច្ចុប្បន្ន ។ ស្ពៃក្ដោប ជាទូទៅមានពូជ ៣ប្រភេទ ដូចជា **ពូជស្លឹកពណ៌ស្វាយ** **ពូជស្លឹកពណ៌ស** និង **ពូជស្លឹកពណ៌ក្រហម** ។ ដំណាំស្ពៃក្ដោប គេតែងតែដាំនៅរដូវត្រជាក់។ ស្ពៃក្តោបគឺជាអាហារសម្បូរដោយសម្បូរវីតាមីនK វីតាមីនC។  ការផលិតស្ពៃក្តោបផ្សេងទៀតនៅលើពិភពលោកក្នុងឆ្នាំ២០២០ មានចំនួន ៧១លានតោនដែលដឹកនាំដោយប្រទេសចិនជាមួយនឹង ៤៨% នៃចំនួនសរុប។  

## ឯកសារយោង
នេត សាវឿន

**នេត សាវឿន** គឺជា​ឧបនាយក​រដ្ឋមន្ត្រី​កម្ពុជា បម្រើ​ការ​ក្រោមនាយករដ្ឋមន្ត្រីហ៊ុន ម៉ាណែត ។ លោកធ្លាប់ធ្វើជាអគ្គស្នងការនគរបាលជាតិពីឆ្នាំ២០០៨ ដល់ឆ្នាំ២០២៣។ លោក សាវឿន ត្រូវបានដំឡើងឋានៈពីអគ្គស្នងការរងនគរបាលជាតិ ទៅជាមន្ត្រីអនុវត្តច្បាប់ជាន់ខ្ពស់បំផុតរបស់ប្រទេសក្នុងខែវិច្ឆិកា ឆ្នាំ២០០៨ បន្ទាប់ពីស្នងតំណែងមុនគឺលោក ហុក ឡង់ឌី ដែលកាន់តំណែងដោយជាប់រវល់ក្នុងរឿងចម្រូងចម្រាស និងការចោទប្រកាន់ពីបទពុករលួយ បានទទួលមរណភាពក្នុងឧបទ្ទវហេតុធ្លាក់ឧទ្ធម្ភាគចក្រ។ លោក សាវឿន ដែល​មាន​អាយុ​៥២​ឆ្នាំ​នៅ​ពេល​តែងតាំង​នោះ​បាន​រៀប​ការ​ជាមួយ​ក្មួយ​ស្រី​របស់លោកនាយករដ្ឋមន្ត្រី ហ៊ុន សែន គឺ​លោក ហ៊ុន គឹមឡេង។ មុន​នឹង​ឡើង​កាន់​តំណែង​ជា​អគ្គស្នងការ​នគរបាល​ជាតិ លោក សាវឿន ជា​ស្នងការ​នគរបាល ​រាជធានី​ភ្នំពេញ ក្នុង​សម័យរដ្ឋកម្ពុជា ហើយ​បន្ទាប់​មក​ក្រោយ​ការ​បោះឆ្នោត​ឆ្នាំ១៩៩៣ ជា​ប្រធាន​នាយកដ្ឋាន​យុត្តិធម៌​នៅ​នាយកដ្ឋាន​ព្រហ្មទណ្ឌ​នៃ​ក្រសួង​មហាផ្ទៃ។

## ឯកសារយោង 
ចំណាត់ថ្នាក់ក្រុម:បុគ្គលនៅរស់
ចំណាត់ថ្នាក់ក្រុម:អ្នកនយោបាយ គណបក្សប្រជាជនកម្ពុជា
លីគកំពូលកម្ពុជា ២០២៣-២០២៤

**លីគកំពូលកម្ពុជា ២០២៣-២០២៤** (អង់គ្លេស: Cambodian Premier League 2023-2024) គឺជា 
រដូវកាលទី 37 នៃលីគកំពូលកម្ពុជា ដែលជាលីគអាជីពកំពូលរបស់កម្ពុជាសម្រាប់ក្លឹបបាល់ទាត់សមាគម ចាប់តាំងពីការបង្កើតឡើងក្នុងឆ្នាំ 2005 ។ រដូវកាលនេះបានចាប់ផ្តើមនៅថ្ងៃទី 5 ខែសីហា ឆ្នាំ 2023 ហើយនឹងបញ្ចប់នៅថ្ងៃទី 12 ខែឧសភា ឆ្នាំ 2024 ដែលជារដូវកាលដំបូងដែលត្រូវលេងក្នុងរយៈពេល 2 ឆ្នាំ​ ។ ការប្រកួតដោយក្លឹបចំនួន 10 វាដំណើរការលើប្រព័ន្ធផ្សព្វផ្សាយ ជាមួយនិងការកាត់ក្រុមចោលធ្លាក់ទៅ លីគលំដាប់ទី២ ។

## អំពីក្លឹប រដូវកាល ២០២៣-២០២៤ 
**About Clubs 2023-2024 season**

ក្លឹបសរុបចំនួន ១៦ បានលេងនៅក្នុងលីគកម្រិតខ្ពស់របស់កម្ពុជា ចាប់តាំងពីការចាប់ផ្តើមរបស់ខ្លួនក្នុងឆ្នាំ ២០០៥ ។ លោក Satoshi Saito នាយកប្រតិបត្តិក្រុមហ៊ុនខេមប៊ូឌានព្រីមៀរលីគ (CPL) ការប្រកួតពានរង្វាន់ជើងឯកលីគកំពូល ២០២៣-២០២៤ (Cambodian Premier League 2023-2024) នឹងបន្ថែម ២ក្លិប ដែលមកពី កម្ពុជាលីគ២ ។ 
យោងទៅលើគោលការណ៍របស់ក្រុមហ៊ុនCPL ក្លឹបនៃលីគ២ អាចត្រូវជាប់មកលេងនៅលីគកំពូល (Promote) គឺ​ ក្លឹបចំណាត់ថ្នាក់លេខ ១ដល់លេខ៣ នៃលីគ២ ប៉ុន្ដែប្រសិនជាក្លិបទាំង៣នោះ មិនមានក្លឹបណា មានគ្រប់លក្ខណៈវិនិច្ឆ័យ ស្របតាមការឆ្លើយតបរបស់ក្រុមហ៊ុន CPL ទេ ឱកាសឡើងមកលីគកំពូល ត្រូវផ្ទេរទៅក្លឹបដែលមានចំណាត់ថ្នាក់បន្ទាប់ ប្រសិនជាក្លឹបនោះ មានគ្របលក្ខណៈវិនិច្ឆ័យ ។ 
គួរបញ្ជាក់ផងដែរថា ការប្រកួត Cambodian Premier League រដូវកាលនេះ នឹងត្រូវចាប់ផ្ដើមពីថ្ងៃទី៥ ខែសីហា ឆ្នាំ២០២៣ ហើយនឹងបញ្ចប់ទៅវិញនៅអំឡុងខែ ឧសភា ឆ្នាំ២០២៤ ក្លឹបចំនួន ១០ ខាងក្រោមកំពុងប្រកួតប្រជែងក្នុងលីគកំពូលកម្ពុជា នារដូវកាលឆ្នាំ ២០២៣-២០២៤ នេះ ។

## បុគ្គលិក និង កញ្ចប់ឧប្ថម្ភ 
**Personnel and kits**

## តារាងលីគកំពូល 
* លីគកំពូលកម្ពុជា គិតត្រឹមសប្ដាហ៍ទី២ 

## ឯកសារយោង​
ស្ទឹងក្រាំងពន្លៃ

**ស្ទឹងក្រាំងពន្លៃ** គឺជាស្ទឹងនៃប្រទេសកម្ពុជា ។ ដៃទន្លេនៃបឹងទន្លេសាប ហូរ  ។ 

## ឯកសារយោង
អាយហ្វូន

រូបភាពតូច|អាយហ្វូន 15
**អាយហ្វូន** (ភាសាអង់គ្លេស:iPhone) គឺជាទូរសព្ទដែលផលិតដោយក្រុមហ៊ុនអ៊ែផលអ៊ីន (Apple Inc) ដែលប្រើប្រព័ន្ធប្រតិបត្តិការទូរសព្ទចល័តអាយអូអេសផ្ទាល់របស់អ៊ែផល។ ទូរស័ព្ទអាយហ្វូតជំនាន់ទី១ ត្រូវបានប្រកាសដោយនាយកប្រតិបត្តិអ៊ែផល លោកស្តេវេ ចប (Steve Jobs) កាលពីថ្ងៃទី៩ ខែមករា ឆ្នាំ២០០៧។ ចាប់តាំងពីពេលនោះមកអ៊ែផល បានបញ្ចេញម៉ូដែលអាយហ្វូនបានបញ្ចេញ និងការអាប់ដេតអាយអូអេសជារៀងរាល់ឆ្នាំ។ គិតត្រឹមឆ្នាំ២០២២ អាយហ្វូនមានចំនួន ១៥.៦% នៃចំណែកទីផ្សារទូរសព្ទពិភពលោក។ ទូរស័ព្ទអាយហ្វូន គឺជាវេទិកាទូរសព្ទដ៏ធំបំផុតមួយនៅក្នុងពិភពលោកជាមួយនឹងប្រព័ន្ធប្រតិបត្តិការអេនដ្រយ (Android) ហើយជាផ្នែកធំនៃទីផ្សារប្រណីត។  អាយហ្វូន បានបង្កើតប្រាក់ចំណេញច្រើន សម្រាប់អ៊ែផល ដែលធ្វើឱ្យក្រុមហ៊ុននេះក្លាយជាក្រុមហ៊ុន ជួញដូរសាធារណៈដ៏មានតម្លៃបំផុតមួយ របស់ពិភពលោក។ 
ចាប់ផ្តើមនៅក្នុងឆ្នាំ២០០៤ នៅពេលដែលក្រុមហ៊ុនអ៊ែផល ចាប់ផ្តើមប្រមូលផ្តុំបុគ្គលិកចំនួន ១ពាន់នាក់ ដែលដឹកនាំដោយវិស្វករផ្នែករឹង តូនី ហ្វាដែល (Tony Fadell) វិស្វករផ្នែកទន់ ស្កូត ហ្វ័រស្តាល (Scott Forstall) និងមន្រ្តីរចនា ចូនី អ៊ីវេន (Jony Ive) ។
អក្សរសាស្រ្តខ្មែរ

[រូបភាពតូច|270x270ភីកសែល| ទិដ្ឋភាពនៃមហាភារតក្នុងចម្លាក់ថ្ម[ប្រាសាទ អង្គរវត្ត|ប្រាសាទអង្គរវត្ត ÷ ពួកអសុរៈពីរនាក់បងប្អូន ប្រយុទ្ធគ្នាដណ្តើមយកនាងអប្សរា។ រឿងព្រេងខ្មែរបុរាណមួយចំនួនត្រូវបានជះឥទ្ធិពលដោយព្រហ្មញ្ញសាសនា។]]
**អក្សរសាស្ត្រខ្មែរ** ឬក៏ជា **អក្សរសិល្ប៍ខ្មែរ** មានដើមកំណើតពីបុរាណកាលយូលង់ណាស់មកហើយ អក្សរសាស្រ្តគឺជាមែកធាងនៃវប្បធម៌ មិនមានចរិកដូចគ្នាទាំងអស់ទេ អក្សរសាស្ត្រខ្មែរគឺជាប់នឹងសង្គម អក្សរ ត្រូវប្រែប្រួល ទៅតាមការវិវត្តន៍សង្គមនៃមនុស្សជាដាច់ខាត។ អក្សរសាស្រ្តខ្មែរបានបង្វិលប្រជាជនឲអណ្តែតអណ្តូងយល់ឃើញ ដែលផ្សារភ្ជាប់ជាមួយនឹងវប្បធម៌និងអរិយធម៌ខ្មែរនៅក្នុងសង្គមខ្មែរនីមួយៗតាមសម័យកាលរស់នៅ។ ហើយជាផ្នែករងនៃ សិល្បៈ ដែលពណ៌នាមនុស្ស និងសង្គមយ៉ាងពិតប្រាកដ ដោយបង្កើតអត្ថន័យថ្មី ដោយប្រើ ភាសា ជាសម្ភារៈសម្រាប់ការបញ្ចេញមតិសិល្បៈរបស់ខ្លួន។ គេអាចសម្លឹងមើលឃើញថា ជីវិតមនុស្សមានសោភ័ណភាពតាមរយៈភាសានៃមនុស្សនឹងការកត់ត្រា នាពេលបច្ចុប្បន្នអក្សរសិល្ប៍ខ្មែរចែកចេញជាពីរប្រភទគឺ៖

* អក្សរសិល្ប៍​ទទួលឥទ្ធិពលសាសនាដែល​សរសេរ​ភាគច្រើន​ដាក់​នៅឯក្នុងចំពោះរាជវាំង ឬ ​វត្ត​អារាម​ពុទ្ធសាសនា ។ រឿង រាមកេរ្តិ៍ ,មហាភារតៈ, តេមិយ,ព្រះវេស្សន្តរ...។
* អក្សរសិល្ប៍និយាយដោយផ្ទាល់មាត់ ដែលផ្អែកលើ រឿងព្រេងក្នុងស្រុក។ ដូចជា រឿងធនញ្ជ័យ...។  

## ប្រវត្តិសាស្ត្រ 
*
*

## ឯកសារយោង 
ចំណាត់ថ្នាក់ក្រុម:អក្សរសាស្ត្រខ្មែរ
Airat Ishmuratov

រូបភាពតូច
**Airat Rafailovich Ishmuratov** (  កើតនៅថ្ងៃទី 28 ខែមិថុនា ឆ្នាំ 1973 - អ្នកនិពន្ធជនជាតិរុស្ស៊ី និងកាណាដា អ្នកដឹកនាំ ។

## ឯកសារយោង 
## តំណ​ភ្ជាប់​ខាងក្រៅ 
* គេហទំព័រផ្លូវការ
* ក្រុមតន្រ្តី Kleztory klezmer
* មជ្ឈមណ្ឌលតន្ត្រីកាណាដា
ចំណាត់ថ្នាក់ក្រុម:អត្ថបទខ្លីមិនពេញលេញ
យីងយង់ យ៉តប៊ួង៉ាម

**យីងយង់ យ៉តប៊ួង៉ាម** (,) កើតថ្ងៃទី២៥​ ខែធ្នូ ឆ្នាំ១៩៦២) ជាអ្នកចម្រៀងលូកធុងថៃ គាត់ត្រូវបានគេពេញនិយមដោយបទចម្រៀង​ "สมศรี 1992 (សុមស៊ី ១៩៩២)"

## ការងារចម្រៀង 
### អាល់ប៊ុមស្ទូឌីយោ 
* 1992 -1997 : *Ying Yong Mar Laew Vol.1-8* (ยิ่งยงมาแล้ว ชุดที่ 1–8)

### ការងារចម្រៀងដោយផ្នែក 
* Som Sri 1992 (สมศรี 1992)
* Ying Yong Ma Laew (ยิ่งยงมาแล้ว)
* Ai Num Lieng Kwai (ไอ้หนุ่มเลี้ยงควาย)
* Chang Thong Rong Hai (ช่างทองร้องไห้)
* Taxi Gub Nang Lom (แท็กซี่กับนางโลม)
* Fao Rak Fao Khoi (เฝ้ารักเฝ้าคอย)
* Aok Hak Pro Rak Miea (อกหักเพราะรักเมีย)
* Pood Hai Roo Rueng Bang (พูดให้รู้เรื่องบ้าง)
* Num Surin Rak Sao Surat (หนุ่มสุรินทร์รักสาวสุราษฎร์)
* Pom Took Prak Pram (ผมถูกปรักปรำ)
* Kin Ya Pid Song (กินยาผิดซอง)
* Khoe Nguen Miea Pai Sia Kha Hong (ขอเงินเมียไปเสียค่าห้อง)
* Kan Truem Ska (กันตรึมสกา)
* Koei Nong Yeam Thee Bor Kor Sor (คอยน้องแย้​มที่ บ.ข.​ส​)

## ឯកសារយោង 
ចំណាត់ថ្នាក់ក្រុម:អ្នកចម្រៀងថៃ
ក្រុមហ៊ុនអ៊ែបផល

**ក្រុមហ៊ុនអ៊ែបផល** (ភាសាអង់គ្លេស: Apple Inc) គឺជាក្រុមហ៊ុនបច្ចេកវិទ្យាពហុជាតិរបស់អាមេរិក ដែលរចនាម៉ូដក្នុងការផលិត និងលក់គ្រឿងអេឡិចត្រូនិក កុំព្យូទ័រ និងសេវាកម្មអនឡាញ។ អ៊ែបផលគឺជាក្រុមហ៊ុនបច្ចេកវិទ្យាដ៏ធំបំផុតមួយរបស់ពិភពលោក ហើយមានវត្តមានយ៉ាងសំខាន់នៅក្នុងឧស្សាហកម្មផ្សេងៗ រួមទាំង ទូរស័ព្ទ កុំព្យូទ័រផ្ទាល់ខ្លួន ថេប្លេត ឧបករណ៍ពាក់ និងសេវាកម្មឌីជីថល។ អ៊ែបផលត្រូវបានបង្កើតឡើងដោយលោក ស្ទីវ ចប, ស្ទីវ វ៉ូសនៀក និង រ៉ូណាល់ វ៉េន ក្នុងខែមេសា ឆ្នាំំ១៩៧៦ ហើយដំបូងឡើយផ្តោតលើការអភិវឌ្ឍន៍ និងលក់កុំព្យូទ័រផ្ទាល់ខ្លួន។  ក្រុមហ៊ុនទទួលបានការទទួលស្គាល់ និងជោគជ័យយ៉ាងទូលំទូលាយជាមួយនឹងការណែនាំរបស់ អ៊ែបផលទី២ (Apple II) នៅចុងទសវត្សរ៍ឆ្នាំ១៩៧០ និង ម៉ាកស៊ីនតូស (Macintosh) ក្នុងទសវត្សរ៍ឆ្នាំ១៩៨០។ 
រូបភាពតូច|និមិត្តសញ្ញាស្លាកក្រុមហ៊ុនអ៊ែបផល
រូបភាពតូច|ទិដ្ឋភាពទីស្នាក់ការកណ្ដាលរបស់ក្រុមហ៊ុនអ៊ែបផល
អ៊ែបផល មានទីស្នាក់ការកណ្តាលនៅទីក្រុងខូពឺទីណូ (Cupertino) រដ្ឋកាលីហ្វ័រញ៉ា ហើយមានហាងលក់រាយទូទាំងពិភពលោក។ ក្រុមហ៊ុនបានជាប់ចំណាត់ថ្នាក់ជាប់លាប់ក្នុងចំណោមក្រុមហ៊ុនដែលមានតម្លៃ និងចំណេញបំផុតនៅទូទាំងពិភពលោក ហើយមានឥទ្ធិពលយ៉ាងខ្លាំងលើឧស្សាហកម្មបច្ចេកវិទ្យា។

## ឯកសារយោង
ព្រលានយន្តហោះវាលបែកចានខេត្តបាត់ដំបង

**ព្រលានយន្តហោះបាត់ដំបង ឬ ព្រលានយន្តហោះវាលបែកចានខេត្តបាត់ដំបង** ជាអាកាសយានដ្ឋានដែលបម្រើការដឹកជញ្ជូនខេត្តបាត់ដំបង នៅទីក្រុងមួយក្នុងនៃខេត្តបាត់ដំបង ប្រទេសកម្ពុជា ។ អាកាសយានដ្ឋានមានចម្ងាយ ៣ គីឡូម៉ែត្រពីកណ្តាលក្រុងក្នុងខេត្តបាត់ដំបង ។ អាកាសយានដ្ឋាននេះមានផ្ទៃដីសរុប ១២៨.៦៨ហិកតា។

## ប្រវត្តិសាស្ត្រ 
អាកាសយានដ្ឋានបានចាប់ផ្តើមប្រតិបត្តិការនៅឆ្នាំ១៩៦៨។ ហើយបានបញ្ចប់ការហោះហើរទាំងអស់នៅឆ្នាំ១៩៨៧។ បច្ចុប្បន្ននេះវាជាមូលដ្ឋានទ័ពអាកាស។ នៅឆ្នាំ២០១៨ ទីនេះបានបើកឡើងវិញសម្រាប់យន្តហោះឯកជនខ្នាតតូច ចុះចតបាន។ នៅដើមឆ្នាំ២០២០ អាកាសយានដ្ឋានត្រូវបានគ្រោងនឹងបើកឡើងវិញសម្រាប់ការហោះហើរ - ពាណិជ្ជកម្ម។ នៅខែធ្នូ ឆ្នាំ២០២០ អាកាសយានដ្ឋាននេះត្រូវបានប្រកាសថាផែនការបើកដំណើរការឡើងវិញគឺស្ថិតនៅក្រោមការសិក្សា និងដំណើរការ។ ប៉ុន្តែ​បច្ចុប្បន្ននេះហាក់ដូចជាគម្រោងត្រូវបាន ។

## គ្រឿងបរិក្ខារ 
អាកាសយានដ្ឋានស្ថិតនៅកម្ពស់  ខាងលើកម្រិតទឹកសមុទ្រមធ្យម ។ វាមានផ្លូវរត់ មួយដែលត្រូវបានរចនានៅថ្ងៃទី 07/25 ជាមួយនឹងផ្ទៃថ្នល់ចាក់កៅស៊ូ វាស់  ។ 

## ឯកសារយោង 
## តំណ​ភ្ជាប់​ខាងក្រៅ
ល្បែងស្វាដណ្ដើមស្លឹកឈើ

ជាល្បែងមួយដែលតម្រូវឲ្យមានអ្នកលេង ២ ក្រុម មានសមាជិកស្មើគ្នា និងមានអាជ្ញាកណ្ដាលមួយរូប។ ហើយក្រុមទាំងពីរត្រូវប្រគួតគ្នាដើម្បីដណ្ដើមយកស្លឹកឈើដែលអាជ្ញាកណ្ដាលបានដាក់នៅចំកណ្ដាលនៃបរិវេនប្រកួត។

**ការរៀបចំ គឺ**

- សមាជិកក្រុមនីមួយៗ ត្រូវឈរជាជួរដេកនឹងដាក់លេខរៀងទៅតាមកន្លែងដែលសមាជិកម្នាក់ឈរ

- អាជ្ញាកណ្ដាលជាអ្នកដែលហៅនៅលេខរៀងគូប្រកួត ដើម្បីឲ្យពួកគេមកប្រជែងគ្នាដណ្ដើមយកស្លឹកឈើ។

**លក្ខខណ្ឌ ការប្រកួតគឺ** 

- គូភាគីដែលឡើងមកដណ្ដើមយកស្លឹកឈើដាច់ខាតមិនត្រូវប៉ះពាល់ គូភាគីម្ខាងទៀត មុនពេលដែលពួកគេចាប់ប៉ះស្លឹកឈើនោះឡើយ ( មែកឈើតូចល្មម )

- ទីតាំងរបស់ភាគីទាំងពីរត្រូវតែមានគូសបញ្ជាក់ឲ្យច្បាស់។

**អត្ថន័យ គឺ**

- ល្បែងស្វាដណ្ដើមស្លឹកឈើ មិនត្រឹមតែផ្ដល់នូវភាពសប្បាយរីករាយប៉ុណ្ណោះទេ ថែមទាំងបង្រៀនមនុស្ស ឱ្យមានភាពវាងវៃ ស្វាហាប់ និងរហ័សរហួន។

សរសេរដោយ លៀងសុដាវីឌ ថ្ងៃទី 21/04/2024

ឡាយ ហុកឡេង ថ្ងៃទី 6/04/2025(បន្ថែមអត្ថន័យ និងកែពាក្យខ្លះ)